open-index/open-wikipedia-markdown huggingface dataset:
麥紫莉

**麥紫莉**（**Chili Mak**，），係香港女模特兒，2013年出道，皆因佢話自己上圍尺寸有34G，所以畀傳媒封做「豐滿版」。2017年7月，佢宣佈將會做香港頭一位到日本拍成人電影（AV）嘅演員而出名，後證實為講大話。

## 簡歷
麥紫莉自細同阿爸、阿媽同家姐住馬鞍山公屋，屋企靠綜援維生。佢喺香港道教聯合會純陽小學同青年會書院度畢業。

佢13歲嗰陣，阿爸過咗身。而阿媽又有腎病要醫，加上無心向學，成績差，所以佢完成中六DSE都放棄升學，即刻出嚟打工，正職係售貨員，每月賺萬幾蚊，亦兼職做模特兒，工作包括網上節目主持，同埋網上遊戲《馬場Boss》其中一位代言人。

情感生活方面，麥紫莉話自己拍拖嗰陣曾經俾男友毒打，但依家冇拍拖。

2017年7月，麥紫莉宣佈將會到日本拍AV，為咗賺錢令屋企人生活好啲，據報佢將會接拍兩套作品，有機會同日本著名AV男優南佳也、清水健、中村DAIKI等等合作，每套酬金廿萬港紙。

2017年9月，麥紫莉親口認咗佢係以拍AV為名，為引起關注、獲得名氣而作嘅大話。

## 演出
### 電視節目（[[ViuTV]]）
*2017年：《KO KOL》第20集嘉賓
*2018年：《G-1格鬥會2》參賽者

### 電視劇（[[ViuTV]]）
*2019年：《黑市 — 嚇親萬理通》 飾演 探險者D
*2021年：《太平紋身店》 飾演 獨眼龍女伴
*2023年：《極度俏郎君》 飾演 敏敏
*2023年：《Food Buddies》 飾演 Coey

## 寫真雜誌
*2017年7月：Bubble寫真月刊第67期 ISBN 978-988-192-883-2

## 睇埋
*素海霖（2023年做咗真正第一位正式拍AV嘅香港人）
*王籽（2023年拍臺灣AV，成為第二位正式拍AV嘅香港人）

## 參考

## 出面網頁
*
*
珠江路 (廣州南沙萬頃沙)

**珠江路**（）係中國廣東廣州包括咗西南-東北走向同西北-東南走向嘅兩條馬路，喺南沙區萬頃沙。西南邊到科發路；西北邊到新寶安上圍路；東南邊到同安東圍街；東北邊到新興路同光明路嘅交界。

## 概要
*西南-東北走向：全長2.3公里，闊13米，雙向2車道。馬路分開咗西、中、東三條。
*西北-東南走向：全長1.3公里，闊14米，雙向2車道。馬路分開咗南、中、北三條。
其中珠江中路係西南-東北走向同西北-東南走向兩條道路一齊共用。

## 珠江路嘅五條道路，起點到終點
*珠江西路：從科發路開始，一直去到珠江中路（西北-東南走向）。
*珠江南路：從同安東圍街開始，一直去到珠江三路。
*珠江中路：從珠江三路開始，一直去到萬頃沙一街。其中喺南沙珠江公園到鴻成雅園附近屬共用道路。
*珠江東路：從珠江中路（西北-東南走向）開始，一直去到新興路同光明路嘅交界。
*珠江北路：從萬頃沙一街開始，一直去到新寶安上圍路。

## 經過嘅道路
### 西南-東北走向
條路順序從西南到東北排，**加粗**嘅字係主幹道：
* 科發路
* ***'（橋頂經過，冇連埋一齊）
* [[西新路 (廣州)|西新三路]]
* [[西新路 (廣州)|西新二路]]
* [[西新路 (廣州)|西新一路]]
* ***'
* 珠江中路（連續兩次）
* 新興路、光明路
### 西北-東南走向
條路順序從東南到西北排，**加粗**嘅字係主幹道：
* 同安東圍街
* 珠江三路
* 珠江東二路
* 珠江東路
* 萬頃沙一街
* 新寶安上圍路
喀丙達省

**喀丙達省**係安哥拉嘅一個省，喺國土西北部嘅飛地，首府喀丙達。

喀丙達省前身係葡萄牙殖民地**葡屬剛果**，1885年建立，1956年開始由葡萄牙殖民地安哥拉代管，隨住安哥拉1975年獨立，葡屬剛果正式成為安哥拉嘅領土，改成喀丙達省。
西維爾大教堂

**西維爾大教堂**（），又叫**西維爾主教座堂**，係西班牙安達盧西亞首府西維爾嘅主教座堂，係世界最大嘅哥德式大教堂，亦係世界上第三大教堂。佢喺1987年畀聯合國教科文組織列做世界文化遺產。
聖母百花大教堂

**聖母百花大教堂**（），又叫**聖母百花聖殿**，係意大利陀斯卡拿首府翡冷翠嘅主教座堂，亦係世界上第四大教堂，1436年起好。
聖但尼大教堂

**聖但尼大教堂**（），又叫**聖但尼聖殿**，係法國巴黎聖但尼嘅主教座堂，自克洛維一世開始到路易十八幾乎全部法蘭西國王都葬喺度。
哥多華大教堂

**哥多華大教堂**（），又叫**哥多華主教座堂**，係西班牙安達盧西亞城市哥多華嘅主教座堂，1236年由清真寺改建，16世紀再有加建。
教皇宮

**教皇宮**（），係法國南部城市亞維農嘅一座舊皇宮，14世紀曾經做過天主教教廷總壇。佢喺1995年畀聯合國教科文組織列做世界文化遺產。
新廣公路

**新廣公路**（）係中國廣東廣州嘅西北-東南走向主幹道，喺南沙區萬頃沙。西北邊從下橫瀝大橋開始；一直去到東南邊嘅紅蓮路同粵海大道、瀝心沙東路嘅交界。

佢亦係南沙區萬頃沙嘅緊要交通道路。

## 概要
全長9.5公里，闊16～28米，雙向2～4車道。馬路北闊南窄，分開咗九條咁多。

## 新廣公路嘅九條道路
新廣公路嘅九條道路都係以當地嘅涌委做名，其中每隔一條涌就變一次數字。
* 新廣一路：從下橫瀝大橋開始，一直去到一涌橋。
* 新廣二路：從一涌橋開始，一直去到二涌橋。
* 新廣三路：從二涌橋開始，一直去到三涌橋。
* 新廣四路：從三涌橋開始，一直去到四涌橋。
* 新廣五路：從四涌橋開始，一直去到五涌橋。
* 新廣六路：從五涌橋開始，一直去到六涌橋。
* 新廣七路：從六涌橋開始，一直去到七涌橋。
* 新廣八路：從七涌橋開始，一直去到八涌橋。
* 新廣九路：從八涌橋開始，一直去到紅蓮路同粵海大道、瀝心沙東路嘅交界。

## 經過嘅道路
條路順序從西北到東南排，**加粗**嘅字係主幹道：
* **[[下橫瀝大橋]]**
* **[[珠江大道]]**、***'
* [[美德路 (廣州南沙)|美德路]]
* [[興隆路 (廣州南沙)|興隆路]]
* [[珠江路 (廣州南沙萬頃沙)|珠江東路]]
* 珠江一路
* [[珠江路 (廣州南沙萬頃沙)|珠江西路]]
* 珠江二路
* 珠江三路
* [[同安東圍路]]
* [[務安圍路]]、[[沙尾路 (廣州)|沙尾路]]
* [[紅蓮路 (廣州)|紅蓮路]]、***'、瀝心沙東路
利昂大教堂

**利昂大教堂**（），又叫**利昂主教座堂**，係西班牙卡斯提亞與利昂城市利昂嘅主教座堂，13世紀起好。
利昂

**利昂**（），又譯**萊昂**，係西班牙卡斯提亞與利昂一座城，利昂省首府，住13萬人。

## 參考
聖柱聖母大教堂

**聖柱聖母大教堂**（），又叫**聖柱聖母聖殿主教座堂**，係西班牙亞拉岡首府薩拉戈薩嘅主教座堂，亦係史上頭一座聖母堂，依家嘅建築喺1681年到1872年起。
赫羅納大教堂

**赫羅納大教堂**（），又叫**赫羅納主教座堂**，係西班牙加泰隆尼亞城市赫羅納嘅主教座堂，10世紀起好，13世紀改建成哥德式。
李淼 (體壇周報)

**李淼**（；；；）係中國大陸嘅體育記者，北京人。曾經做過《體壇周報》嘅記者做同籃球運動有關嘅採訪，尤其喺NBA同CBA、中國男籃方面比較多。喺2008、2012、2016年夏奧會期間，佢亦搞過有關嘅體育賽事報道。

2017年7月15號深夜，佢喺北京嘅屋企住所入面因吸入大量毒氣而窒息死咗，終年35歲。據公安調查得知，李淼嘅死係因為間廳部冷氣內燃機着火而散發大量毒氣有關。

## 攷
* 著名篮球记者李淼在家中毒身亡 虎扑体育 （2017-07-15）
* 资深篮球记者李淼英年早逝 篮协表示深切的哀悼 搜狐 （2017-07-16）
* 篮协为去世记者发唁电：感谢为篮球事业贡献 新浪 （2017-07-16）
* 资深篮球记者李淼英年早逝篮协表示深切哀悼 洱海网 （2017-07-16）

## 出面網頁
* 

淼
類:北京人
類:中國記者
李淼

**李淼**可以係：
* 李淼 (體壇周報)，中國大陸記者
* 李淼 (鳳凰衛視)，鳳凰衛視駐日記者
水機

**水機**係用嚟提供水畀人飲嘅機器，主要分兩種：一種係直駁水喉將水過濾畀人飲，另一種係要裝個預先入咗蒸餾水嘅大水樽，將水樽嘅水畀人飲。水機基本上提供凍水，好多都可以提供埋熱水。
天天

**天天**可以係：

*天天 (火影忍者)，日本動漫《火影忍者》嘅人物。
*天天 (歌手)（1989年－），加拿大籍臺灣女歌手。
*天天 (填詞人)，原名梁鴻斌，臺灣填詞人。
*天天 (專輯)，天天係2011年出嘅國語專輯。
*天天日報，香港報紙。
*天天天藍，臺灣女歌手潘越雲主唱嘅同名歌曲。
*天天想你，臺灣男歌手張雨生主唱嘅同名歌曲。
*張悅軒（2007年－），花名天天，中國大陸男模張亮嘅仔。
郭穎橋

**郭穎橋**（；）係香港前藝人、歌手，曾經喺2009年無綫電視綜藝節目《耳分高下》飾演「Sing之天使」「菠蘿」而出名，亦出過3首歌，不過一路都未有機會正式出唱碟。

## 簡歷
郭穎橋讀緊中學期間，2001年喺歌唱比賽入面畀經理人發掘而入行，2002年簽約，但到2007年約滿得五萬蚊港紙收入。2008年郭穎橋再簽合約，準備出唱碟，但唱碟公司只係安排佢唱3隻歌，一路唔幫佢出碟。另外，佢喺2009年參與無綫電視節目，憑住《耳分高下》嘅「菠蘿」一角，攞到唔少知名度。不過唱碟公司依然對佢投閒置散，無嘢畀佢做，最後佢2013年告上法庭，成功提前解約，最後轉行做秘書兼業餘攝影師。到2017年，佢喺viuTV嘅攝影比賽節目《攝·太帥》再度用參賽者身份亮相幕前。

## 演出
### 電視節目
#### 無綫電視
*2009年：《筋肉擂台》第3集嘉賓
*2009年：《耳分高下》 飾演 「Sing之天使」「菠蘿」
*2009年：《南華夢飛翔》 飾演 啦啦隊成員

#### viuTV
*2017年：《攝·太帥》參賽者

### 廣告
*2007年：懲教署

### 歌曲
*2008年：《兩生花》
*2009年：《好痛呢》
*2009年：《像個女孩一樣》

## 參考
*五年賺五萬 女歌手准解約
攝太歲

**攝太歲**，有指正字係**楔太歲**，算係守舊唐人嘅傳統習俗，傳說認為因為每年太歲都會同一啲生肖（譬如嗰年嘅生肖）相沖，即係犯太歲，所以嗰年出世嘅人就要搵方法去化解，而方法就可以係攝太歲。「楔」一作誤字「攝」。

有啲人會去廟楔太歲，簡單嘅只係將「太歲表」放入收集箱就得。覺得犯太歲嘅人有啲亦會選擇戴特定生肖造型嘅玉器飾物去化解。

## 睇埋
* 迷信
我身騎白馬

《**我身騎白馬**》係臺灣前衛音樂作曲家蘇通達同歌仔戲名伶郭春美所屬春美歌仔戲團合作嘅電音歌仔戲作品，專輯喺2007年1月23號出版。收錄同名歌曲等幾首曲調嘅呢隻專輯，將台灣歌仔戲地方戲曲唱腔融合咗輕柔輕快嘅沙發音樂、爵士、古典、電音、同拉丁樂風。

2008年3月7號，超級星光大道參賽人徐佳瑩喺比賽期間用咗《我身騎白馬》專輯同名單曲做參賽曲。徐佳瑩以加入國語歌詞同重新編曲方式演繹《我身騎白馬》歌曲；網上為區別，叫嗰隻改編曲做抒情版嘅《我身騎白馬》。因為首歌獲該節目評審好評，令網上轉播率幾高。2009年5月，徐佳瑩出個人專輯，亦改編呢首歌做主打歌，其中，蘇通達重去幫手。

另外，《我身騎白馬》獨特專輯封面亦參選2008年格林美獎相關獎項，經審核後，該專輯封面獲得提名榮譽，該提名亦係封面設計者蕭青陽第2次攞到。

## 古調副歌
取自歌仔戲七字調古詞嘅《我身騎白馬》主要副歌，實係台灣歌仔戲戲曲《薛平貴與王寶釧》劇情曲調之一，而嗰部分歌詞就係「我身騎白馬走三關，改換素衣回中原，放下西涼無人管，一心只想王寶釧」。

## 參考

*《我身騎白馬》專輯，2007年1月23號，台北，典選音樂事業股份有限公司

## 出面網頁
* 我身騎白馬 - Hitoradio‧Hit Fm --華人音樂入口指標
巫啟賢

**巫啟賢**（，；）係馬來西亞男歌手，外號**巫老師**，霹靂州金寶人，佢亦有中華民國永久居留證，佢細佬巫奇（原名巫啟雄）都係歌手。

## 個人簡介

佢係臺灣歌手劉文正嘅徒弟，但係喺1993年跳槽新東家EMI之後，將《太傻》等3首歌喺飛鷹製作嘅母帶帶到EMI發行，搞到要打著作權官司。

巫啟賢喺17歲開始歌唱事業。1983年，《邂逅》進入新加坡龍虎榜，最高名次係第4名。開始係同高中同學組成「地下鐵」，1985年喺新加坡同馬來西亞出版首張個人專輯《心情》。佢幾次喺臺灣出唔成專輯，喺1988年首次喺臺灣出專輯《你是我的唯一》，其實已係佢嘅第6部專輯。1989年，出咗首張粵語專輯，到依家出咗超過39張專輯。1993年同1994年，憑《太傻》嘅作曲，演唱同銷量，係首位攞咗美國Billboard頒發嘅亞洲傑出藝人獎。

除歌壇外，佢亦打入其他娛樂界領域。曾經係「暴暴茶」飲品同摩托羅拉電子傳呼機廣告代言人，演出廣告影片，同演唱廣告主題歌。1995年，佢首次演出電影，係電影《慈雲山十三太保》男主角；攞咗1996年香港電影金像獎最佳新人獎。同年喺香港紅館舉辦個人演唱會。佢係首位馬來西亞籍歌手成功喺紅館開唱，已列入《馬來西亞紀錄大全》書入面。

1997年8月，攞到馬來西亞政府公開表揚頒贈「馬來西亞歌神」嘅榮譽，係華語樂壇歌手入面唯一得到國家政府認證嘅「歌神」。1998年出演連續劇《龍堂》。

同年，擁有馬來西亞國籍嘅巫啟賢，因冇申請工作許可喺臺南某PUB演唱被檢舉查獲，所以被中華民國政府禁止入境臺灣5年，呢件事引起各方嘅討論同關注。

移居臺灣嘅巫啟賢喺2000年開始主持節目，先後有《音樂大亨》、《無敵星期六》（華視）、《快樂星期天》（華視）等。

2000年，同相戀幾年嘅女友彭美君喺新加坡結婚，同年生咗個女歡歡。

2005年12月，巫啟賢喺《快樂星期天》節目單元《藝能歌喉戰》被請做評審，但因對余祥銓講評言詞太過尖酸毒辣，導致余祥銓當場情緒崩潰痛哭，同疑似患上憂鬱症同恐慌症等精神疾病。

余祥銓嗰集播出後畀觀眾撻伐，當時其中一位評審包小柏重因呢件事喺第二年被人毆打，巫啟賢本人受華視新聞雜誌採訪時公開發誓，當下並冇毒舌余祥銓，反斥話：「有說過我一定承認，錄影過程我只表達對他的期待跟關懷」。

但實際狀況唔係巫啟賢所講，因嗰集節目嘅母帶流出，睇過條母帶嘅余祥銓阿媽李亞萍就痛斥巫啟賢話：「他怎敢說謊、發誓？會遭天譴的」。

當時一齊做評審嘅包小松包小柏都好無奈咁話，事實就係咁，都好驚訝巫啟賢冇同佢哋道歉，重話：「可能他忘了自己說了甚麼吧。」

2006年5月，佢出任《超級女聲》杭州區評委。2009年5月，佢再次出任湖南衛視《快樂女聲》總決賽評委。由於喺總決賽入面撐佢剩係支持嘅歌手，而出言攻擊另一位競爭者引嚟網上嘅爭議。

2013年7月，佢出任香港《星夢傳奇》評審之一，被視為評分標準最嚴謹嘅評判，頭2集有啲評語都被剪接刪除。佢請鄭俊弘做演唱會嘉賓，演唱會上，鄭俊弘下跪請巫啟賢收佢做徒弟，成為一時熱話。

2015年7月19號，佢出任江蘇衛視舉辦嘅《蒙面歌王》評審之一，遇上由李克勤戴上面具扮演嘅白棱鏡演繹陳奕迅經典《富士山下》，但佢認唔出白棱鏡嘅真身，片段一出俾網民質疑造假。

## 音樂作品

## 派台歌曲成績（香港地區）

*上緊榜（*）

## 得獎紀錄

## 綜藝節目
*2005年－2006年 華視《快樂星期天》（評審）
*2015年 《蒙面歌王》（評委）
*2016年 《跨界歌王》（評委）

## 參考

## 出面網頁
*
*
*
*香港索尼音樂
將改革進行到底

**《將改革進行到底》**（；；）係由中共中央宣傳部、中央全面深化改革領導小組辦公室組織指導，中國中央電視台整嘅一部10集大型政論專題片，亦係迎接中國共產黨第十九次全國代表大會勝利召開嘅獻禮作品。呢部片主要講述自中共十八大以嚟全面深化改革所攞到嘅成就。2017年7月17號喺中國中央電視台綜合頻道首播。

## 播出時間同平台
2017年7月17號，《將改革進行到底》喺中國中央電視台綜合頻道黃金時段首播。中國中央電視台財經頻道、中文國際頻道同新聞頻道由第二日開始分別喺幾個時段同步播放。

令外，呢部紀錄片重喺中國大陸上星綜合頻道同地面主頻道播出。新媒體方面，央視網、「央視新聞」新媒體平台同中央主要媒體所屬新聞網站、「兩微一端」同主要商業網站上線播出。

## 分集介紹

## 收視率

|-
| 1 ||  || 0.926 || 3.035 || 3 || 0.83 || 3.08 || 2 || 
|-
| 2 ||  || 0.794 || 2.598 || 1 || 0.79 || 2.92 || 3 || 
|-
| 3 ||  || 0.767 || 2.503 || 2 || 0.71 || 2.54 || 5 || 
|-
| 4 ||  || 0.733 || 2.427 || 4 ||  ||  || 5 || 
|-
| 5 ||  || 0.722 || 2.409 || 10 || 0.73 || 2.64 || 9 || 
|-
| 6 ||  ||  ||  || 11 || 0.66 || 2.48 || 8 || 
|-
| 7 ||  ||  ||  || 4 ||  ||  || 2 || 
|-
| 8 ||  || 0.780 || 2.528 || 2 || 0.85 || 3.07 || 3 || 
|-
| 9 ||  || 0.903 || 2.985 || 2 || 0.73 || 2.68 || 5 || 
|-
| 10 ||  || 0.771 || 2.525 || 3 || — || — || — || 

## 反響同評價
《將改革進行到底》首播後，全國各地幹部群眾陸續組織集中收睇。根據《人民日報》嘅報導，各地幹部群眾畀呢部片以高度評價，認為呢部片「係對十八大以嚟全面深化改革實踐嘅全面梳理同全景展示，振奮人心」，重表示「喺實現中華民族偉大復興嘅道路上，以習近平做核心嘅黨中央必將帶領全國各族人民，向著深化改革嘅新征程繼續前進」。

## 相關產品
呢部片配有5碟裝同名DVD，ISBN係978-7-7998-3645-4。另外，呢部片嘅同名解說書籍由人民出版社、學習出版社一齊出版。

## 參考

## 出面網頁
* 《將改革進行到底》官方網站
*
見母

**見母**（；中古漢語拼音：**k**enh）係中古漢語聲母，屬牙音，係全清聲母。呢個聲母可以接四個等嘅韻母，都有開合之分。

## 擬音
因爲大多數嘅漢語、域外方音、對音中，見母大多發/k/，所以學界一致同意將佢擬音爲/k/。

## 上古來源
大部分學者都認爲見母字來自上古音嘅/k/音，呢個音喺上古音到中古音嘅演變好穩定。具體來源，鄭張尚芳、潘悟雲、蒲立本等學者認爲見母合口來自。另外好多見母字同來母字諧聲，所以學者認爲可能有類似、之類嘅複輔音。

## 喺粵語嘅演變
見母喺粵語基本上維持古音，對應嘅粵拼係g，合口字會變gw，喺聲調上，見母字派入陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語嘅g、gw聲母都來源自中古音嘅見、群二母。

## 喺吳語嘅演變
喺吳語，見母字要分洪細，洪音見母維持古音，對應嘅吳拼係k，細音見母顎化成舌面音，對應嘅吳拼係c。

## 喺普通話嘅演變
普通話同吳語一樣，要分洪細音，洪音見母維持古音，對應嘅普拼係g，細音見母顎化，對應嘅普拼係j。

## 喺日文嘅演變
無論吳音漢音，都讀か行。

## 喺韓文嘅演變
同粵語一樣，讀ㄱ。

## 喺越南文嘅演變
同粵語一樣，讀c、k、qu。少部分字濁化、顎化，讀gi。聲調派陰聲調。

類:中古漢語
阿鯤

**阿鯤**（；；；本名**陳錕**），係中國音樂家協會會員。4歲開始跟名師學琴、多年嚟沁潤喺音樂海洋。之後讀過中國電子科技大學、中央音樂學院同四川音樂學院，有作曲碩士學位，攞過好萊塢著名音樂人Hans Zimmer（漢斯·季默）（電影《功夫熊貓》、《加勒比海盜》、《角鬥士》等作曲），Scott Smalley（電影《蝙蝠俠》等配器師）等大師嘅指導。曾應邀去美國出席「第二屆全美電影作曲家大會」。

## 主要作品
到依家，阿鯤已完成超過150個項目嘅配樂工作  ，以下列出部分配樂作品：
# 紀錄片《舌尖上的中國》、《舌尖上的中國第二季》總導演：陳曉卿出品人：胡占凡
# 電影《十二生肖》導演：成龍
# 動畫電影《秦時明月3D電影龍騰萬里》總導演：沈樂平
# 遊戲《魔法門10：傳承（Might & Magic X Legacy）》Ubisoft
# 電影《脫軌時代》導演：五百監製：陸川
# 電視劇《今夜天使降臨》導演：楊陽
# 電視劇《冬日驚雷》導演：李舒
# 電影《獵仇者》黃岳泰監製
# 電影《牡丹花兒開》
# 電影《Eyeborgs》導演：Richard Clabaugh
#《Kissinthe Ancient Castle》
#電影《楊門女將之軍令如山》
#電影《女人不壞》
#電影《芳香之城》
#電影《Intruders》
#電影《天下太忙》導演：王海波
#電視劇《情定大飯店》
#電視劇《月亮背後》
#紀錄片《黃帝》（大型人文歷史紀錄片）總導演：周兵
#廣告《傳地球》主旋律 / 感恩題材 主演：李連杰/李冰冰(電視廣告)
#廣告《重建有您》主演:李宇春/譚維維/劉曉慶（電視廣告）
#廣告《宜家家居》後期支持：和聲創景（電視廣告）
#遊戲《鬼吹燈》盛大網絡（根據著名同名小說改編）
#遊戲《魔法門之英雄無敵Online》Ubisoft &TQsoft
#遊戲《星塵傳說》盛大網絡 中國國家交響樂團演奏
#遊戲《眾神之戰》天盟數碼
#遊戲《封神榜》金山軟件
#遊戲《劍俠情緣ⅡOnline》金山軟件
#遊戲《軒轅傳奇》騰訊軟件
#遊戲《幻想三國志4》宇峻奧汀
#遊戲《大富翁Ⅲ》宇峻奧汀
#電視劇《紅高梁》
#動畫《秦時明月之君臨天下》總導演：沈樂平
#遊戲：單機《軒轅劍外傳：穹之扉》宣傳曲《比翼》歌手：胡莎莎，小曲兒 
#電視劇《華胥引》原聲配樂 
同主題曲《之子於歸》霍尊（獨唱同和林源合唱）
《十三月》胡莎莎
《浮生盡》杜雯媞
《一世安》姚建蓉
（部分內容來源係阿鯤嘅官網）

## 參考

## 出面網頁
*官方網站
國立成功大學

**國立成功大學**係中華民國一間國立大學，本部喺臺灣臺南市，前身係1919年大日本帝國臺灣總督府成立嘅臺南高等工業學校。

## 姐妹校
:亞洲
*：清華大學、北京大學、浙江大學、上海交通大學、復旦大學、華中科技大學、武漢大學、南京大學
*：香港大學、香港中文大學、香港城市大學
*：東京大學、京都大學、早稻田大學、大阪大學、東北大學、東京工業大學、千葉大學
*：首爾大學、釜山大學、韓國高等科技學院、慶熙大學、濟州大學
*: 拉曼大學
*：南洋理工大學、新加坡國立大學
*：亞洲理工學院、朱拉隆功大學、瑪希敦大學

:大洋洲
*：格里菲斯大學、南澳大學、蒙納殊大學、新南威爾士大學、斯威本理工大學
*：奧克蘭大學

:美洲
*：哈佛大學、柏克萊大學、伊利諾大學、西雅圖華盛頓大學、佐治亞大學、普渡大學、康乃爾大學、亞利桑那大學、凱斯西儲大學
*：維多利亞大學、麥瑪斯達大學

:歐洲
*：莫斯科航空工業大學
*：亞琛工業大學、法蘭克福大學、柏林大學
*：南特大學、法國工程師學院、圖盧茲第三大學
*：萊頓大學、台夫特理工大學 TDU	
*：連茨大學
*：馬德里康普頓斯大學
*：諾定咸大學、蘭卡斯特大學
*：意大利米蘭大學	
*：亞柏格大學、奧爾堡大學
*：克拉科夫大學

## 攷
## 出面網頁
*國立成功大學

類:臺南學校‎
上海大學

**上海大學**係中國上海一間大學，1922年創校，1927年衾檔，到1983年復校，1994年再併入幾間院校，組成新嘅上海大學。
東南大學

**東南大學**係中國江蘇南京一間大學，前身係1902年創校嘅三江師範學堂，1988年正式改名做東南大學，2000年再併入幾間院校，組成新嘅東南大學。

自2015年11月起，張廣軍接任咗東南大學嘅校長職位。

## 爭議事件
### 校內課室監視教師同佢哋嘅網上言論
2021年10月，多個傳媒報道，2018年喺東南大學工作，後來去咗德勒斯登工業大學嘅學者韓尼（Alicia Hennig），接受德國之聲中文網專訪。佢提到中國限制使用西方教材，就算佢想訂海外嘅書都俾海關扣住，仲有教室裡都已經裝晒監視器，課堂上根本冇辦法真正討論包括人權在內嘅各樣商業道德問題，令佢唔想再喺中國教書。佢又提到。中國嘅大學入面有好多對意識形態嘅監督同審查，佢甚至曾經被院長要求刪除喺社群媒體上嘅一啲評論。最後佢仲警告，德國一啲學校想同中國合作，根本非常困難，而且冇可能平等合作。

## 碎料
佢哋嘅錄取通知書嘅設計幾有特色，有時會成為中國內地傳媒討論嘅話題。

## 參考


## 出面網頁
* 官方網頁

類:南京嘅大學
蘇州大學

**蘇州大學**係中國江蘇蘇州一間大學，前身係1900年創校嘅東吳大學，1982年正式改名做蘇州大學，之後陸續再併入幾間院校。
類:江蘇嘅大學
中國文化大學

**中國文化大學**係中華民國一間私立大學，本部喺臺灣臺北市，1962年創校，初頭叫**中國文化學院**，校名係源自梁啟超先生嘅構思，1980年改制做大學。
震旦大學

**震旦大學**係中國上海舊時一間大學，1903年由法國嘅耶穌會創校，1952年畀中華人民共和國政府衾檔。
聖約翰大學

**聖約翰大學**係中國上海舊時一間大學，1879年由美國聖公會創校，逐漸發展成民國初年好出名嘅大學，更畀人叫做「東方哈佛」，1952年畀中華人民共和國政府衾檔。

聖約翰大學執咗之後，教會將佢同大陸各間執咗嘅基督教大學喺香港合併，創辦崇基學院，後尾做咗香港中文大學嘅院校。
第15屆印度總統選舉

**第15屆印度總統選舉**響2017年7月17號舉行。

## 背景
印度總統冇實權，但係如果選舉出現「懸峙國會」局面，就會由總統決定邊一個政黨可以優先組閣。而未來新總統掌握響國會同埋邦議會加埋四千八百五十二個議員手上。

## 投票日
投票時間由當地17號朝早十點到晏晝五點結束，但係結果會響20號公布，新總統會響27號正式宣誓就職，任期五年，取代任滿嘅慕克吉。有份做決定嘅總理莫迪，率先到國會投票。

## 候選人
### 考文德
現年七十一歲、本身係律師嘅考文德，係東部比哈爾邦前邦長，來自種姓制度最底層嘅賤民階級。佢所屬嘅組織同人民黨有聯繫，但係組織曾經被批評煽動針對伊斯蘭教徒嘅仇恨。莫迪已經預先恭賀佢，表明內閣會全力支持。

### 庫爾馬
庫爾馬係來自反對黨國大黨，同樣出身賤民階級，佢曾經做過外交官同國會下議院議長。

## 分析
由於國會兩院同埋邦議會都係由執政人民黨同盟友控制，預料攞到人民黨之類支持嘅考文德會攞到過六成選票贏出，成為印度第二位出身賤民階層嘅總統，重會鞏固總理莫迪嘅管治；而印度對上一次、亦係第一次出現從賤民階層出身嘅總統，係1997年上任嘅納拉亞南。

## 攷

15
類:2017年選舉
馬適路

**馬適路**（）係香港北區一條馬路，係一條河套式馬路，連接上水同埋粉嶺聯和墟，西面上水嗰邊連住掃管埔路同雞嶺圓環，東面粉嶺嗰邊連住安居街同埋沙頭角公路—龍躍頭段。呢條路以鄰近馬屎埔村嘅諧音命名。

## 附近的道路
天平路、掃管埔路、粉嶺樓路、聯捷街、安居街、沙頭角公路

## 沿路樓宇
*逸峯（馬適路1號）
*綠悠軒（馬適路3號）
*皇府山（馬適路36號）
* 馬適路8號項目第1期 （烏鴉落陽項目）
* 萊蒙國際持有粉嶺馬適路項目，鄰近皇府山，申建1707伙單位

## 附近樓宇
*御庭軒（和滿街9號）
*帝庭軒（和滿街8號）
*榮輝中心（聯捷街6號）
*榮福中心（聯捷街1號）

## 參考

類:上水街道
類:粉嶺街道
第14屆印度總統選舉

**第14屆印度總統選舉**響2012年7月19號舉行。

## 背景
根據印度體制，印度總理擁有大部分行政權力，總統名義上只係國家元首同武裝部隊統師，但係冇實權。不過有權力推翻政府提出嘅法案，同埋響選舉五五波選唔到新一任總理嗰時，可以指定邊個政黨組閣。

## 結果
印度總統選舉結果公布，由執政黨前財長慕克吉當選。

## 後續
贏出總統選舉嘅七十六歲慕克吉向支持者發表講話，強調會認真同審慎做好總統工作，同時亦感謝響2007年，就任印度首位女總統嘅帕蒂爾，多年來為印度作出供獻。慕克吉係印度執政黨前財政部長，響政府做嘢超過四十年，重做過外長同國防部長之類嘅重要職務，將會響7月25號宣誓就職，成為印度第十四任總統，為期五年。

## 攷

14
類:2012年選舉
民主會戰勝歸來

《**民主會戰勝歸來**》係一首2012年誕生嘅香港社運歌曲，由Anthony Kwong作曲，Barry作詞，VIIV樂隊演唱。內容大概係：泛民主派喺過去消極咁面對統治者，喺民主運動嘅領導者司徒華釘咗蓋之後，泛民主派更需要令新世代承接民主運動。呢首歌曾喺2012年嘅反對德育及國民教育科運動同埋六四事件二十三週年集會入面多次唱響。喺2014年香港學界大罷課同和平佔中、雨傘運動入面繼續傳唱。

呢首歌嘅兩句歌詞「民主會戰勝歸來，後有巨浪承接這變改」成為學生政治團體學民思潮嘅格言，重畫喺佢哋嘅LOGO下面。

## 影響及改編
2013年，互聯網上出現歌曲改編而成嘅《城邦會戰勝歸來》，同《民主會戰勝歸來》嘅中國視角不同，《城邦》探討香港本土自治問題，重抽咗香港自治運動嘅發起人陳雲水。但《城邦》推出咗之後，陳雲重畀咗Like，而且經唔同網民改詞同重新錄製之後，成為香港本士派同香港自治運動嘅代表歌曲之一。呢首歌更標誌住近年香港本土意識嘅興起。

## 歌詞
白頭浪，默含淚光衝往世外。

黑眼睛，觀看歷史哀怨跌宕。

紅日降，正義藏在星宿背後。

誰在笑，長夜伴著罪惡放蕩。

萬劫不改的眼光，拿著帶鮮血罪狀。

用最浩瀚的筆告狀，

哪怕像螳螂横著臂，

對坦克猶如煉鋼。

為國家，我捨身去擋。

天有光，夕陽在催促要靠岸。

風有聲，傾聽默想怎去破浪。

明或暗，信念如舊清澈恬靜。

寒或暖，赤了丹心流過血汗。

萬勸不改的國邦，

拿著鐵腕與慾望。

磨了最惡的刀對望，

你已在悠悠長夜裏，

習慣宰殺如暴漢。

忘掉地獄的火，有多燙。

民主會戰勝歸來，

民主會戰勝歸來，

白髮斑斑情意深似海，

若化石仍殘存著愛，

一刻霸佔的青苔，

鋪天蓋，蓋不住世代。

民主會戰勝歸來，

民主會戰勝歸來，

後有巨浪承接這變改。

若世上仍流傳著愛，

即使軟禁斗室內，

我自由，與天地　同在。

萬劫不改的眼光，拿著帶鮮血罪狀。

用最浩瀚的筆告狀，

我插下和平旗幟，

我指尖成為號角，

浪與花，護擁於四方。

Repeat *　**

我自由，與生命　同在。

## 參考

## 睇埋
* 《民主會戰勝歸來》MV
* 「六四」二十三周年燭光悼念集會現場影像：民主會戰勝歸來
第5屆肯雅總統選舉

**第5屆肯雅總統選舉**響2013年3月4號舉行。

呢次選舉投票率超過八成，創歷史新高。

## 結果
肯雅選舉委員會宣布，肯亞塔以五十點零七百分比嘅得票率，得到確認響首輪選舉入面，攞到過半數贏出總統選舉。

## 後續
### 肯亞塔
肯亞塔發表勝利演講，承諾會捍衛國家主權同人民權利，又邀請主要對手，即係現任總理奧廷加共同推動國家向前發展。肯亞塔嘅大批支持者就上街慶祝。

### 奧廷加
奧廷加唔肯認輸，話選舉期間出現大規模違規，要求覆核選舉結果。根據憲法，佢可以響選舉結果公布後七日入面，向最高法院提出上訴。

之後肯尼亞最高法院首席法官響16號宣讀裁決書，由六個法官組成嘅審判庭，一致認為響3月4號舉行嘅總統選舉，符合憲法，宣布裁定選舉結果有效，當選總統嘅現任副總理肯亞塔，會如期響4月9號宣誓就任肯尼亞第四任總統。法官又呼籲民眾同其他政黨保持冷靜，維護國家統一同社會穩定。

響選舉入面輸咗嘅總理奧廷加支持者，知道裁決之後響最高法院外抗議，指裁決唔公義，扼殺國家民主，當局派軍警到場驅散。

奧廷加隨後召開記者會，指對法院唔接納佢哋提出嘅賄選證據感到遺憾，但佢會尊重法院決定。佢又話，期望未來新政府會忠於國家憲法，推行造福人民嘅政策。

## 攷

5
類:2013年選舉
汪涵

**汪涵**（；；；；原名**汪建剛**）係中華人民共和國節目主持人，中國民主促進會第13屆中央委員，喺江蘇蘇州出世，籍貫湖南湘潭。

## 簡介
汪涵係湖南衛視當家主持人，亦係中國大陸著名娛樂節目主持人。節目風格風趣、幽默、睿智同擅長清談節目。識講長沙話、湘潭話同株洲話等幾種方言。

汪涵喺湖南廣播電視學校播音班畢業，先喺湖南衛視《男孩女孩》劇組工作，1996年11月5號進入嗰時啱啱開播嘅湖南經濟電視台，做咗2年劇務、策劃工作。直到1998年做《真情對對碰》嘅主持人後，先開始咗主持人嘅生涯。

曾主持節目有湖南衛視嘅《玫瑰之約》、《音樂不斷歌友會》、《幸福雙響炮》、《越策越開心》、《超級英雄》、《天天向上》同《金牌魔術團》等，另外亦喺央視主持一啲節目。不過令佢帶嚟更多名氣同知名度嘅係湖南衛視《超級女聲》節目。佢嘅風格幾幽默，鍾意用各地方言講笑。2010年入選「電視節目30周年年度風雲人物」。

2014年11月19號晚，李湘喺自己微博祝福汪涵同楊樂樂，「昨天晚上才和樂樂通完電話，說可能還要兩三天，剛飛到深圳，就說生了！小寶貝，你是多想早點見到你的涵涵爸爸，樂樂媽媽呀恭喜！恭喜！歡迎你來到這美麗的世界！」

## 電視節目
*2016年－2017年 《我們來了》——湖南衛視
*2016年－2017年 《我想和你唱》——湖南衛視
*2015年 《偶像來了》——湖南衛視
*2013年－2015年 《我是歌手》總決賽——湖南衛視
*2013年 《快樂ELIFE》——騰訊視頻（客串）
*2010年 《快樂男聲》——湖南衛視
*2011年 《非常靠譜》——湖南衛視
*2010年 第9屆《漢語橋》——湖南衛視
*2010年 《湖南省全民國防教育-文藝晚會》——湖南經視、湖南衛視
*2010年 《永不放棄，向生命致意---大型賑災晚會》——湖南衛視
*2010年 《越淘越開心》——湖南衛視
*2010年 《2010年湖南春節晚會》——湖南衛視
*2010年 《2009百度娛樂沸點年度盤點 》--湖南衛視同百度
*2010年 《長沙銀行--千心祈福晚會》--湖南經視同長沙銀行
*2010年 《芒果訓練營》——湖南衛視
*2010年 《2010金芒果粉絲節》——湖南衛視
*2009年 《跨年演唱會》——湖南衛視
*2009年 《韓熙載夜宴圖》——北京大學[百周年紀念講堂]
*2009年 《2009珠江小姐總決賽》——佛山電視台
*2009年 《漢語橋》第8屆——湖南衛視
*2009年 《快樂女聲》——湖南衛視
*2009年 《華彩聚三湘文藝晚會》——湖南衛視
*2009年 《金牌魔術團》——湖南衛視
*2008年 《跨年演唱會》——湖南衛視
*2008年 《天天向上》 ——湖南衛視
*2008年 做《越策越開心》製片人——湖南經視
*2008年 《勞倫斯頒獎盛典》——湖南衛視
*2008年 《說出你的故事-特別節目》——湖南衛視
*2008年 《天天向上》——湖南衛視
*2008年 《以一敵百》——湖南衛視
*2008年 《漢語橋》第七屆——湖南衛視
*2008年 《勇往直前》——湖南衛視
*2007年 《魔幻達人》——湖南經視
*2007年 《名聲大震》——湖南衛視
*2007年 《快樂男聲》——湖南衛視
*2006年 《音樂不斷歌友會》——湖南衛視
*2006年 《越策越開心-上星版》 ——湖南衛視
*2006年 《快樂成雙》——湖南衛視
*2006年 《超級女聲-總決賽》——湖南衛視
*2006年 《超級女聲-杭州/瀋陽唱區》——湖南衛視
*2006年 《津津樂道》——湖南衛視
*2006年 《超級歌會》——湖南衛視
*2005年 《金牌媽媽》——CCTV4
*2005年 《奪寶奇兵》——廣西電視台
*2005年 《越策越開心》——湖南衛視
*2005年 《超級女聲-總決賽》——湖南衛視
*2005年 《劇風行動》——安徽衛視
*2004年 《玫瑰之約》——湖南衛視
*2004年 《心靈花園》——上海東方衛視
*2004年 《音樂廚房》——湖南衛視
*2003年 《金鷹電視藝術節明星演唱會》第4屆
*2003年 《音樂不斷歌友會》——湖南衛視
*2003年 《超級英雄》——湖南經視
*2003年 《幸福雙響炮》——浙江錢江都市頻道
*2002年 《金鷹電視藝術節閉幕式晚會》第三屆
*2002年 《越策越開心》——湖南經視
*2002年 《火龍傳奇》——上海生活時尚頻道
*2002年 《大家來歡樂》——河北衛視
*2002年 《激情方向盤》——東方衛視
*2001年 第2屆《金鷹電視藝術節巨星演唱會》
*2001年 《福彩天地》——湖南經視
*2000年 第1屆《金鷹電視藝術節巨星演唱會》
*2000年 《幸運2000》——湖南經視
*1999年 《幸運99》——湖南經視
*1999年 《超級大贏家》——安徽衛視
*1998年 《真情對對碰》——湖南衛視
*1998年 《男孩女孩》 ——湖南經視
*1998年 《玫瑰之約》--湖南衛視

## 電影作品
*2008年 《十全九美》（合作演員：立威廉、黃奕、李湘、後舍男生）

## 網劇作品
*2013年 快樂Elife（客串）

## 書
### 合著
*《搞怪大俠W》，湖南文藝出版社，汪涵，賴有賢，2007年，ISBN 9787540439668

### 專著
*《有味》，廣西師範大學出版社，2010年，ISBN 9787563393664

## 參考

## 出面網頁

*
唐藝昕

**唐藝昕**（；；；），喺四川出世，中國大陸女演員，2010年喺重慶大學美視電影學院畢業。。表演系。喺《甄嬛傳》入面飾演「祺嬪」而被發掘，之後佢參演嘅電視劇《勝女的代價》、《隋唐演義》、《百萬新娘之愛無悔》同《陸貞傳奇》等喺2012年至2013年呢2年播出。

## 影視作品
### 電視劇

### 電影

### 微電影
* 2012年：《解藥》飾 付琪
* 2012年：《不夜城之戀》飾 費雪

## 作品
### 綜藝節目
*2014年：奔跑吧兄弟第一季 嘉賓
*2014年：星星的密室第一季 參賽嘉賓
*2015年：《快樂大本營》20151010期
*2017年：奔跑吧 20170428期 嘉賓
*2017年：《我們來了》第二季 固定嘉賓

## 獎
### 大型頒獎禮獎

## 參考

## 出面網頁
*
*

類:中國電影女演員
袁弘

**袁弘**（；；；），中國男演員，喺湖北武漢出世，喺上海戲劇學院畢業。

## 簡歷
袁弘喺上海戲劇學院2001級表演系本科班畢業，同演員胡歌、韓雪係同班同學。2005年袁弘喺央視清裝大戲《上書房》入面出演男主角四阿哥弘曆，之後喺《少年楊家將》入面出演耶律斜。2008年喺《射鵰英雄傳》入面出演楊康，呢個版本對楊康呢個角色有好大功夫改編，突出咗心理變化嘅描寫，將佢塑造成一個有血有肉嘅立體形象，被評做「最複雜嘅楊康」。

袁弘嘅古裝造型英氣逼人，高大俊朗又不失書卷氣，每個角色都令人留低深刻印象。由出道到依家，佢都不驕不躁咁完成每部作品，係觀眾心中嘅優質偶像，亦係好多製作人同導演眼入面嘅80後最具潛質男演員。2011年袁弘喺《步步驚心》入面飾演重情重義嘅十三阿哥胤祥，被大眾認可，而入當紅小生嘅行列。

2013年8月《巾幗大將軍》上星播出，袁弘所飾演嘅酸儒書生－趙宇，突破以往楊康、十三爺嘅形象，佢被人認可。

2013年，袁弘接演網絡人氣小說《華胥引》入面嘅沈岸同《秀麗江山之長歌行》入面嘅劉秀。2013年喺《少年神探狄仁傑》入面演李治，套片喺2014年6月播出。2015年《平凡的世界》飾演孫少平。

## 作品
### 電視劇

### 電影

### 綜藝
*2014年：《奔跑吧兄弟第一季》EP-10-楚漢之爭
*2015年：《真正男子漢》
*2016年：《我們來了第一季》

### 舞台劇
*2001年：《我為歌狂》飾 葉鋒（同胡歌、胡彥斌一齊主演）

### 單曲
*《或許來得及》——電視劇《廣告風雲》插曲 

### 微電影
*2011年：《愛至毫釐，戀上髮梢》飾 Lan（LUX麗仕廣告）同楊冪
*2012年：《皇者風範》飾 Rocky（百威啤酒廣告）同任容萱、孫興
*2013年：《Mian is 淳樸(北京篇)》（Mian·城市主題微電影）

### 遊戲代言
*2009年：夢幻誅仙飾 七殺

### 平面雜誌
*2009年：當代歌壇
*2009年：電視劇
*2011年：大時代
*2011年：電視劇

### 廣告
*2001年：芬達汽水
*2002年：福特汽車
*2002年：康師傅礦泉水
*2002年：燕京冰紅茶
*2003年：三得利綠茶
*2011年：七喜

### 商業活動
*2011年：SK-Ⅱ袁弘昆明金格開幕儀式

## 獎
*2008年：福建城市聯盟電視頒獎典禮—最受觀眾歡迎新人獎 《射鵰英雄傳》
*2011年：瑞麗造型大賞派對最具商業價值獎
*2011年：《天地民心》獲電視劇飛天獎三等獎
*2011年：第8屆時尚先生盛典年度人氣男藝人獎
*2012年：精品傳媒中國影響2011時尚盛典年度實力新銳獎
*2012年：星尚大典傑出影視先鋒人物獎
*2015年：國劇盛典 年度媒體特別推薦演員
*2017年：第22屆華鼎獎中國古裝題材電視劇最佳男演員《秀麗江山之長歌行》

## 出面網頁
*
*
*
徐嬌

**徐嬌**（；；；）係中華人民共和國女演員，浙江寧波人，2006年8月被周星馳選中參與《長江7號》演出， 喺電影入面反串飾演男主角小迪。

佢喺2003年考入七色花藝術團，2004年參加《寧波商幫》演出。2006年8月喺一次面試時重留住長髮嘅徐嬌以文靜小女生嘅姿態，令周星馳睇好而反串戲入面嘅主角，都同星輝公司簽8年嘅合約。出面都有傳聞周星馳同徐嬌結做契父女關係，但都有報導話周星馳冇正式同徐嬌上契。喺唔同嘅宣傳場合周星馳一直叫徐嬌嘅演技比自己重好，而佢喺電影入面嘅演出都普遍令觀眾難忘。

2011年3月，媒體報導佢因出演臺灣導演嘅電影《星空》，喺臺北市一間公立國中短期就讀，去適應臺灣口音。2013年，佢宣傳電影時接受訪問話就喺8月尾去美國留學6年。2015年徐嬌喺微博透露自己被診斷做患有良性縱隔腫瘤，需要做手術去醫。

## 影視作品
### 電影

### 電視劇

### 配音作品

### 綜藝節目

## 獎
### 大型頒獎禮獎

### 其他
* 「七色花優秀學員」（2004年）
* 全國《素質杯》少兒書畫大賽銅獎（2005年）
* 全國《雙龍杯》少兒杯書畫大賽金獎（2006年）

## 參考

## 出面網頁
* 徐嬌的博客，網易博客
* 
* .com/star/modules/magazine/article.php?articleid=86 徐嬌，星樂園介紹
* 徐嬌介紹，時光網
* 徐嬌訪間，時時電影報道
吉傑

**吉傑**（；；；），中國大陸歌手、演員。彝族人。喺中央民族大學畢業。喺百加得做過嘢。2007年參加《快樂男聲》歌唱比賽，攞全國第5名，而出道。佢重參加咗湖南衛視同香港TVB一齊搞嘅舞動奇蹟比賽。

## 經歷
2007年，參加湖南衛視《快樂男聲》攞咗南京賽區冠軍、全國第5名而出道。2008年，出首張EP專輯。2014年，為湖南衛視《我是歌手》第二季茜拉嘅芒果經紀人。2017年，為湖南衛視《歌手2017》杜麗莎嘅音樂合夥人。2018年，為湖南衛視《歌手2018》Jessie J嘅音樂合夥人。2019年，為湖南衛視《歌手2019》齊豫嘅音樂合夥人。出道到依家出過4張專輯，一直做主持人工作。

## 個人演唱會

## 音樂作品
### 專輯／EP

### 單曲
未收錄喺佢專輯入面嘅單曲

## 影視作品
### 電影作品
*2009年：電影《樂火男孩》扮演「陳諾」，合作藝人：王櫟鑫；魏晨；張杰
*2011年：電影《大人物》扮演「芝哥」，合作藝人：吳孟達；楊樂樂
*2012年：電影《肚爸爸生子記》扮演「吉傑」，合作藝人：趙京南
*2013年：電影《禮物》扮演「丁寧」，合作藝人：唐笑
*2014年：電影《N見鍾情》扮演「阿格」，合作藝人：張梓琳；付辛博

### 電視劇
*2010年：電視劇《佳期如夢》扮演「徐時峰」，合作藝人：馮紹峰；陳喬恩；邱澤
*2013年：電視劇《愛在春天》扮演「白浪」，合作藝人：俞灝明；袁珊珊；孫堅

### 綜藝節目
*2007年：《舞動奇蹟》第一季
*2015年：《我想和你唱》

## 主持欄目
*湖南衛視《一呼百應》
*深圳衛視《氣象萬千》
*湖北衛視《挑戰女人幫》《如果愛》
*廣西衛視《完美箱遇》
*U美人

## 參考

## 出面網頁
* 
* 
*
世界報

《**世界報**》（）係法國報紙，1944年喺巴黎創刊，每日出紙，政治立場中間偏左，係法國外嘅地方都出名嘅法文報紙。
費加羅報

《**費加羅報**》（）係法國報紙，1826年喺巴黎創刊，每日出紙，政治立場中間偏右，係法國有最耐歷史嘅全國日報。
## 出面網頁
*
黃嘉千

**黃嘉千**（；；），喺臺灣桃園縣出世，臺灣女歌手、演員、主持人。

## 主要簡歷
黃嘉千喺淡江高級中學同美國基督教効力會基督書院畢業。初頭以歌手身分出道，之後重心喺戲劇演出同做節目主持。2005年，拍緊東森綜合台電視情境連續劇《艾曼紐要怎樣》嗰陣，同劇入面嘅加拿大籍演員夏克立相戀，2006年9月2號2人喺加拿大完婚。2009年7月8號，黃嘉千對外宣佈懷孕5個月，2009年12月2號上晝9點開刀生咗個女，中文名叫「夏天」，英文名叫Kyana Poppy Downs，花名Poppy。

## 音樂作品
### 專輯

### 單曲

## 戲劇作品
### 電視劇

### 電影

### 綜藝節目

## 主持節目

## 廣告作品

## 舞台劇作品
*屏風表演班《京戲啟示錄》
*屏風表演班《莎姆雷特》
*故事工廠《3個諸葛亮》
*果陀劇場《愛呀，我的媽！》
*亮棠文創《三人行不行》
*果陀劇場《吻我吧娜娜》

## 相聲
*吳兆南相聲劇藝社《兩岸笑星會Ⅲ－相聲聯盟》、《相聲大學笑》

## 演唱會
*2010年滾石30演唱會

## 獎
### [[金曲獎]]

### [[金鐘獎]]

## 參考

## 出面網頁
*
*
*
*
*
*

類:臺灣女演員

類:臺灣女歌手
紐約時報國際版

《**紐約時報國際版**》（）係一份英文報紙，而家係《紐約時報》旗下嘅報紙，對象係全世界讀者。

呢份報紙原先叫《**國際先驅論壇報**》（），1887年喺巴黎創刊，每日出紙。2002年呢份報紙畀《紐約時報》全面收購，2013年改名做《**國際紐約時報**》（），再喺2016年再改用而家個名。

## 出面網頁
*
雪梨晨鋒報

《**雪梨晨鋒報**》（），又譯《**悉尼晨鋒報**》，係澳洲報紙，1831年喺雪梨創刊，禮拜一到六每日出紙，政治立場中間，係澳洲歷史最耐嘅報紙。
世紀報

《**世紀報**》（），係澳洲報紙，1854年喺墨爾缽創刊，每日出紙，政治立場中間偏左。
謝彬彬

**謝彬彬**（；；；；本名**謝承勛**），漢族，中國歌手、演員、藝人，2013年參加湖南衛視《快樂男聲》出道，依家係天娛傳媒簽約男藝人。

## 主要簡歷
1993年，喺浙江省温州市甌海區一個工人家庭出世。2013年，考入浙江工業大學嘅江學院成教分院工商管理專業；同年參加湖南衛視《2013快樂男聲》比賽攞咗杭州賽區14強、全國60強，由於外形突出、吸引粉絲，有天娛傳媒睇好簽約做咗旗下影視部藝人；2014年，到北京電影學院進修影視表演，同年2月帶主演江蘇省常州市城市宣傳片系列微電影《遙遠的她之「夢的立方」》；又喺湖南衛視自己整偶像劇《唱戰記》入面做男一號吳缺一角。

2017年，為湖南衛視《歌手2017》張敬軒嘅音樂合夥人。2019年，為湖南衛視《歌手2019》楊乃文嘅音樂合夥人。

## 音樂作品
### 單曲
未收錄喺佢專輯入面嘅單曲

## 影視作品
### 電視劇

### 電影

### 微電影

### 綜藝節目
*2015年《全員加速中》

## 主持節目
* 2014年嘉賓主持青海衛視《我是冒險王》 

## 參考

## 出面網頁
* 謝彬彬 官方微博
* 謝彬彬 官方音樂
吳秀波

**吳秀波**（；；；），中國大陸電視劇男演員，喺北京出世，喺中央戲劇學院表演系畢業。主要電視劇作品有《趙氏孤兒案》、《黎明之前》、《請你原諒我》、《心術》、《道可道》、《兄弟門》、《離婚律師》等。攞過中國電視金鷹獎最佳表演藝術男演員同最受觀眾喜愛男演員、華鼎獎最佳男主角、上海電視節最具人氣男演員等獎項。佢主演嘅電影《北京遇上西雅圖》同《北京遇上西雅圖之不二情書》刷新中國大陸愛情片票房記錄。

## 主要簡歷
1988年，喺中央戲劇學院表演系畢業。1995年辭咗中國鐵路文工團話劇團嘅工作，簽約唱片公司做歌手。之後改行投身商海。生意輸咗後，做過演員、經紀人、音樂編輯、電視劇監製。2002年重新開始演員工作。2015年，為湖南衛視《我是歌手》第三季總決賽第一輪李健嘅幫唱嘉賓。

## 影視作品
### 電視劇

### 綜藝節目
* 《爸爸去哪兒》第一季（客串客人）
* 歡樂喜劇人（主持）
* 《喜劇總動員》主持，拍檔郭德綱
* 《王牌對王牌》嘉賓
* 《我們來了》第二季主持，拍檔汪涵

### 製作電視劇

### 電影

## 音樂作品
### 個人專輯
1996年發行個人專輯《愛之戰》，包攬全部歌曲嘅作詞作曲演唱。
# 跳舞女孩
# # 愛之戰
# # 昨夜聽到花開的聲音 
# 殉情  
# 抓不住的你  
# 感激你還能讓我哭  
# 刻骨銘心  
# 讓你愛上我是我的罪  
# 不屬於我的寶貝  
# 保留純真 

### 創作單曲

## 攞獎記錄
### 個人獎

## 演技
佢嘅演技內斂，又唔誇張，成個感覺行雲流水，收放自如。同佢嘅氣質好配。

## 參考

## 出面網頁
*
溪母

**溪母**（；中古漢語拼音：**kh**e）係中古漢語聲母，屬牙音，係次清聲母。呢個聲母可以接四個等嘅韻母，都有開合之分。

## 擬音
因爲大多數嘅漢語、域外方音、對音中，溪母大多發/kʰ/，所以學界一致同意將佢擬音爲/kʰ/。

## 上古來源
大部分學者都認爲溪母字來自上古音嘅/kʰ/音，呢個音喺上古音到中古音嘅演變好穩定。具體來源，鄭張尚芳、潘悟雲、蒲立本等學者認爲溪母合口來自[kʰʷ]。

## 喺粵語嘅演變
溪母喺粵語基本維持古音，對應嘅粵拼係k，合口字會變kw，但部分字弱化成h，如口讀hau2，一啲字，韻母係u或o，就變f，如闊讀fut3，有啲字因爲介音係j就變零聲母，如丘讀jau1。喺聲調上，溪母字派陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語嘅k、kw都來源自中古音嘅溪、群二母，h來源自溪、曉、匣三母，f來源自幫、滂、並、溪、曉五母，零聲母來源自喻（云、以）、影、匣、疑、溪、日六母。

## 喺吳語嘅演變
喺吳語，溪母要分洪細，洪音溪母維持古音，對應嘅吳拼係kh，細音溪母顎化，對應嘅吳拼係ch。

## 喺普通話嘅演變
普通話同吳語一樣分洪細，洪音維持古音，對應嘅普拼係k，細音顎化，對應嘅普拼係q。

## 喺日文嘅演變
無論吳音漢音，都讀か行。

## 喺韓文嘅演變
溪母歸入見母，讀ㄱ。有少部分字讀ㅎ。

## 喺越南文嘅演變
讀kh，但有啲音會變c、k、qu。聲調派陰聲調。

類:中古漢語
路易十二

**路易十二**（法文：**Louis XII**，）係法國國王，1498年到1515年在位，係法國史上其中一位比較受歡迎嘅國王，尊稱「人民之父」（Le Père du Peuple）。
張靜茵

**張靜茵**（，）係香港電台主持人，前亞洲電視財經主播同投行分析師。澳門出世，有葡國血統，參加過2018年度亞洲小姐香港賽區競選。2021年獲選為有「女版傑青」之稱嘅「JCI全港時尚專業女性」。

## 簡歷
張靜茵喺香港城市大學修讀電子工程系，主修信息工程，2015年喺芬蘭修讀計算機科學。

佢2016年做咗愛康健齒科集團代言人，被評為「最甜美微笑天使」。

佢喺2018獲得由香港電腦商會協辦，由旅遊達人項明生、小斯頒發「旅遊界女網紅」獎。

2021年獲城市女青年商會頒發「全港時尚專業女性」。

### 參加選美
張靜茵參加2018年度亞洲小姐香港賽區競選選拔，成為十位入圍佳麗中大熱之一。佢笑言一直以來喺飲食上都冇戒口，被訪問到才藝表演，佢自細對音樂充滿興趣，無論中西方樂器都難唔到佢，重去到演奏級。德國體操男神喺9位佳麗中選出3號張靜茵最有冠軍相。

## 演出
*2018年：《葉振棠友誼萬歲慈善演唱會》演唱嘉賓

### [[電視節目]]（[[無綫電視]]）
*2022年7月5號：《流行都市》

### [[電視節目]]（[[viuTV]]）
*2018年：《Good Night Show 廣告女皇》
*2022年：《創業軍師》546集

### [[電視節目]]（[[亞洲電視]]）
* 2018年：《2018年度亞洲小姐競選香港區決賽》
* 2018-2019年：《贏家online》

## 參考
借字 (日文)

日文中嘅**借字**（当て字、宛字、充て字），就係無視字本身嘅用法，臨時性借來替換標示漢字等等文字。

## 概要
****嘅概念係日文嘅「」（臨時借字替代），通常係借用漢字。

* 狹義上來講，就係無視漢字嘅字義，祗係考慮讀音來借字。
* 廣義上來講，都包括埋無視漢字讀法，祗係考慮字義來取借字。都包埋日文嘅熟字訓。

另外，喺大中華地區等使用漢字嘅地區，因爲啲字筆劃好多，搞唔清楚正確嘅書寫方式嗰時，用同音又簡單嘅漢字或數字來代替，官話叫呢種字爲「白字」。

日文借字通常用『學年別漢字配當表』（教育漢字）同『常用漢字表』裏邊無嘅漢字或者讀音，大眾媒體原則上基於法令都會避免使用。

## 註
亨利三世 (法國)

**亨利三世**（法文：**Henri III**，）係法國國王，1574年到1589年在位。佢之前做過波蘭立陶宛聯邦國王，1573年到1575年在位。
亨利四世 (法國)

**亨利四世**（法文：**Henri IV**，）係法國國王，1589年到1610年在位，係法國史上其中一位比較受歡迎嘅國王，尊稱「好王亨利」（bon roi Henri）。
路易十七

**路易十七**（，原名路易·查理（）；）係法國王太子，路易十六同瑪麗安東妮二仔。佢出世後被封為諾曼第公爵，1789年法國大革命前一個月，大佬路易約瑟夫死後成為王太子。1792年法國君主制被推翻後，同屋企人成為階下囚，1793年開始改為獨立囚禁，1795年病逝。佢嘅心臟被保存同埋多次轉手，最後安放喺聖但尼大教堂。
尚博伯爵亨利

**尚博伯爵亨利**（，），法國國王查理十世嘅孫仔，法國波旁王朝嘅王位覬覦者。
蔣欣

**蔣欣**（；；；），中國女演員。喺烏魯木齊出世，河南鄭州大，祖籍湖南益陽。細個入鄭州市少兒藝術團同河南省少兒藝術團，之後喺河南省藝術學校畢業（依家中原文化藝術學院）影視專科。蔣欣憑住《後宮甄嬛傳》入面華妃一角嘅出色演出而受關注，人氣都上漲。

## 生平
### 早期經歷
蔣欣早年喺鄭州市伊河路小學讀過、鄭州十九中同河南省藝術學校， 7歲入鄭州市少兒藝術團，8歲入河南省少兒藝術團， 9歲開始參加影視劇拍攝，佢參加演出嘅電視劇《墜子皇后》喺全國播出後，反響強烈，被叫做河南童星。16歲決定去北京做戲為生，最初雙親反對，不過之後就一齊去北京生活。

### 演藝經歷
蔣欣曾有過喺一年內拍5部電視劇嘅經歷，周曉文導演話佢喺一位刻苦嘅演員。2003年，喺張紀中版嘅電視劇《天龍八部》入面飾演木婉清而開始出名，同躋身「80後小花旦」行列。之後，亦喺電視劇《仙劍奇俠傳》、《歡天喜地七仙女》等劇飾演重要角色。2011年，以精湛演技飾演電視劇《後宮甄嬛傳》入面嘅「華妃」一角而有人氣同肯定，並攞咗「2012年國劇盛典」最佳女配角獎。

2013年，主演電視劇由唐七公子所著小說《華胥引》改編嘅古裝劇《華胥引之絕愛之城》，飾演宋凝一角色。2014年，同霍建華、趙麗穎主演古裝劇《花千骨》並繼續參演《甄嬛傳》姊妹篇《羋月傳》；同年，出演《老農民》，飾演喬月。2016年，首次上央視春晚，表演歌舞《在你偉大的懷抱裡》；因出演《歡樂頌》入面身世坎坷同性格多元嘅樊勝美而受關注；9月，參加原創喜劇競賽綜藝節目《喜劇總動員》，攞咗第一季總冠軍。2017年，再上央視春晚，同《歡樂頌》其餘主演有TFBOYS一齊做開場嘉賓，演唱歌曲《美麗中國年》。

## 影視作品
### 電視劇

### 電影

### 微電影
* 2013年 《那一刻，我聽見幸福在敲門》

### 單曲

### 電視節目

*2015年：明星同樂會 嘉賓
*2015年：我去上學啦 第1季 9-12集嘉賓
*2015年：歌手是誰2 嘉賓
*2017年：《我們來了》第二季 固定嘉賓

## 獎
### 影視獎

### 綜合獎

## 社會活動
*從2014年開始，蔣欣幾次參與韓紅愛心慈善基金會發起嘅大型慈善公益活動：2014年「百人援青(青海)」、2015年「百人援貴(貴州)」、2016年「百人援甘(甘肅)」。
*2015年12月23號，做嘉賓出席第30屆中國電視劇飛天獎典禮。

## 參考

## 出面網頁
* 
* 
* 
* 
* 
*
楊曉穎

**楊曉穎**（，）係香港模特兒，上海出世，而家係名模陳嘉容師妹，2012年入行。

## 簡歷
楊曉穎屋企搞火鍋生意，喺大學讀市場管理。

楊曉穎喺2014年做咗中國小姐香港區冠軍，跟住代表香港參加全中國決賽，入圍10強，同贏到「最上鏡小姐」。2015年，佢做咗環球小姐香港區冠軍，跟住代表香港參加環球小姐全國總決賽，入圍十強，同贏到「最佳風尚獎」，同年佢做咗世界民族小姐香港區冠軍，跟住代表香港去波蘭同82個國嘅代表參賽，但未有獎。

楊曉穎喺2016年用「魔鬼組挑戰者」參加viuTV真人騷《美選D.n.A》，但晉唔到級。

楊曉穎喺2017年同另一位模特兒楊麗一齊推出首本寫真相集「不是𡃁模」。

## 演出
### 電影
*2019年：《家和萬事驚》 飾 馬路脫衣女
*2019年：《作家的謊言：筆忠誘罪》 飾 女讀者丙
*2020年：《我的筍盤男友》 飾 車路士

## 參考

## 出面網頁
*
*
翁貝托二世

**翁貝托二世**（**Umberto II**，），全名**翁貝托·尼古拉·湯馬素·佐華尼·瑪麗亞·迪·薩伏依**（**Umberto Nicola Tommaso Giovanni Maria di Savoia**），係意大利王國末代國王，1946年5月9號到6月12號在位，在位只有34日。

## 生平
### 早年

翁貝托係前國王域托里奧·艾曼奴爾三世同依萊娜王后第三個細路、唯一一個仔，響拉科尼吉城堡出世。佢一出世就係王儲。同年9月，經過皇家法令，佢獲得銜頭皮耶蒙親王。

翁貝托自細就接受好多軍事教育，並且響杜林皇家軍事學院畢業。相對地，佢就冇接受咁多政治方面嘅培養。

1924年9月，身為王儲嘅佢代表老豆訪問南美國家（巴西、阿根廷、烏拉圭、智利）。

同老豆一樣，佢認為貝尼托·墨索里尼同法西斯政權係忠於薩伏依王朝，所以一直都同佢哋合作。呢啲舉動惹嚟反法西斯嘅人嘅不滿，所以響1929年計劃咗一場暗殺，但係失敗。犯人係一個叫 Fernando de Rosa嘅人，屬於第二國際成員。

翁貝托一直唔玩政治，直至畀人任命為中將。之後希特拉要求會面，佢破天荒地同意咗。

### 二戰前後

1937年二戰爆發，歐洲成為戰場。翁貝托質疑貝尼托·墨索里尼同德國組成軸心國嘅決定太危險，支持意大利保持中立，但佢並冇採取任何實際嘅方法嚟阻止。

初期，佢出任將軍，指揮一、四、七團，認為意大利嘅軍事勝利即係薩伏依王朝嘅勝利。佢帶領過三十萬大軍攻打法國，但收尾輸咗。老婆比利時瑪麗·荷西曾經出面和談，但因為老豆域托里奧·艾曼奴爾三世輕視女人嘅態度、再加上自我感覺良好而作罷。

1943年，人民開始發現戰爭越嚟越對意大利不利，時任總理墨索里尼嘅聲望跌到落谷底，工人好多都上街抗議。有人將翁貝托睇成反法西斯嘅動力，但係實際上翁貝托深受老豆所限制、地位好被動。最終響7月25號，老豆域托里奧·艾曼奴爾三世炒咗墨索里尼，任命柏多祿·巴多格里奧做新總理。

柏多祿·巴多格里奧一方面宣佈自己將會繼續同德軍合作，另一方面又靜靜雞同盟約國談判。為免惹起希特拉嘅報復，停戰協定一直到9月8號嘅雪崩行動之後先至公佈。雖然係咁，但由於盟約國冇向意大利軍發出指令，結果王室同巴多格里奧走難到意大利南部。北部好快就畀德軍佔領，希特拉成立意大利社會共和國，搵返墨索里尼出任總理。意大利實際上分成兩邊。

國王響同年宣佈加入盟約國，共同對抗納粹德國。不過響1943至45年之間，意大利經濟極差，通貨膨脹得好勁、人人紛紛加入黑市嚟維持生計，周圍都民怨四起。父王一直唔願意退位，令到王室聲望非常差。有人甚至懷疑翁貝托能唔能夠出任國王。

1944年，父王因為外界嘅壓力下，決定任命王儲翁貝托做攝政。

### 國王時代

二戰打後，新政府開始清算法西斯主義者，而域托里奧·艾曼奴爾三世同法西斯政權嘅合作自然係畀人鬧。域托里奧·伊曼紐三世被迫退位，讓位畀翁貝托，而域托里奧·艾曼奴爾三世就走去開羅。佢響5月9號登基。

政府決定響6月2號搞全民公投，畀人民決定係延續君主制定另立共和國。選前，南部嘅人比起北部更加支持王室，而佢本人亦好有信心可以獲得勝利。不過翁貝托嘅同性戀醜聞，令到有南部嘅人紛紛支持共和制，影響結果。

公投有成超過90%嘅選民參加投票。支持共和制嘅有54.3%，超過通過門檻嘅52%，一日後意大利正式成立共和國。意大利王國正式玩完，薩伏依王朝亦冇咗，翁貝托畀人踢下王位，只係做咗34日嘅國王。佢之後即刻走去葡萄牙。

### 晚年
響意大利共和國成立後，宣佈翁貝托二世同家族成員將永遠唔可以返嚟，從此佢就再冇返過家鄉。之後因為同老婆瑪麗·荷西關係實在太差，瑪麗·荷西就帶埋仔女搬到瑞士，得返翁貝托自己一個人生活。

佢主要響葡萄牙生活，不過亦成日去旅行。晚年深受惡性腫瘤影響。

1983年翁貝托響瑞士日內瓦病死，終年78歲。死後葬響法國上庫姆修道院。

## 屋企
1930年1月8號，翁貝托同比利時瑪麗·荷西響羅馬結婚。瑪麗·荷西係比利時國王阿爾貝一世大女、亦係最細嘅細路。兩個人有一個仔三個女：

*瑪麗亞·皮亞
*域托里奧·艾曼奴爾
*瑪麗亞·基布里娜
*瑪麗亞·比雅特麗莿

兩公婆關係一直非常差。尤其係二戰期間，瑪麗·荷西試圖代表意大利同美國和談，但由於時任國王域托里奧·伊曼紐三世輕視女人嘅態度，翁貝托亦都冇出嚟支持老婆，結果瑪麗·荷西被迫到歐斯達山谷大區住，有一段時間遠離王室中心。響流亡期間，瑪麗·荷西直頭帶埋仔女到瑞士、留返翁貝托一個人響葡萄牙。雖然係咁，不過兩公婆出於天主教徒嘅身份，一直未有離婚。
新字形

**新字形**，係源自中國大陸漢字改革採用嘅字形，最初標準係據1965年《印刷通用漢字字形表》，以楷體同俗體字為準嚟到修改宋體（明體），唔單止適用於簡化字，重適用於繁體字，中國大陸嘅中易宋體就係採用呢個標準，同臺灣嘅標楷體同新細明體（PMingLiu/MingLiu）、香港嘅舊細明體，同埋大陸嘅中易楷體都有啲差異。

另外，臺灣嘅國字標準字體（簡稱「臺標」）都係用楷體嚟改造宋體（明體），所以「新字形」喺廣義上亦都可以同時包括大陸嘅規範字形同埋臺灣嘅國字標準字體，呢個用法喺繁體地區好常見。以下嘅敘述，主要係講狹義嘅大陸新字形。臺灣用楷體改造宋體嗰部份，請見國字標準字體條目。

同新字相對嘅傳統明體（宋體）叫**[[傳承字形]]**或者**[[舊字形]]**，宋體同楷體嘅差異本來係正常嘅印刷體同手寫體嘅字體差異，譬如「言」字，楷體第一劃係點，但係宋體舊字第一劃係橫（「」），大陸嘅《印刷通用漢字字形表》就係跟楷體同俗寫對宋體做咗改革。由於新字主要從俗、從簡，筆劃大多數都少啲，好多時被以為係簡化字，好似有人誤以為「」係「」嘅繁體，其實係明體舊字形。當然，「」字喺中易宋體度，都係會變成新字化嘅風格，「爫部件」第二至第四筆會向內。而傳承字形「爫部件」第二至第四筆會向外。

**傳承字形**或者**舊字形**，主要係指傳統嘅明體字，起源於明朝，直到而家。代表書有《康熙字典》、《中文大辭典》、《大漢和辭典》、《漢韓大辭典》、《中華大字典》之類。喺日本就被叫做舊字體、正字體。喺韓國就係標準嘅印刷字形。不過，舊字形有若干個由文字學者研訂嘅標準，但係無一個硬性嘅唯一標準，即使係未修改過嘅韓國字形、舊細明體（細明體到3.21版為止，係用接近傳統宋體嘅字形，新版就用咗國字標準字體）等電腦字體，都有啲字同《康熙字典》上嘅字形唔同。之但係嗰啲因為大陸新字形或者臺灣國字標準字體改造之後先至出現嘅寫法，或者喺手寫書法、仿楷體字彫版呢啲場合先出現嘅字形，就唔可以算係舊字形。
羣母

**羣母**（；中古漢語拼音：**g**yon），係中古漢語聲母，屬牙音，係全濁聲母。呢個聲母只可以接三等嘅韻母，都有開合之分。

## 擬音
因爲大多數嘅漢語、域外方音、對音中，羣母大多發/ɡ/，所以學界一致同意將佢擬音爲/ɡ/。

## 上古來源
大部分學者都認爲羣母字來自上古音嘅/ɡ/音，呢個音喺上古音到中古音嘅演變好穩定。

## 喺粵語嘅演變
羣母喺粵語清化，具體送氣規則各片粵語唔同，喺廣府粵語，平聲送氣，對應嘅粵拼係k，仄聲唔送氣（少數字例外，會送氣），對應嘅粵拼係g，遇到合口字，分別轉爲kw、gw。喺聲調上，羣母字派陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語嘅k、kw都來源自中古音嘅溪、羣二母，g、gw都來源自中古音嘅見、羣二母。

## 喺吳語嘅演變
喺吳語，羣母顎化，對應嘅吳拼係j。

## 喺普通話嘅演變
普通話清化平仄送氣似粵語，平聲送氣，對應嘅普拼係q；仄聲唔送氣，細音對應嘅普拼係j。

## 喺日文嘅演變
喺吳音讀が行，喺漢音讀か行。

## 喺韓文嘅演變
羣母喺韓文清化，讀ㄱ。

## 喺越南文嘅演變
羣母喺越南文清化，讀c、k、qu，但聲調派入陽聲調。

類:中古漢語
柯玲玲

**柯玲玲**（ ），又叫**柯小明**，廣東揭陽普寧縣人，係中國前外交官柯華嘅細女，中共中央總書記習近平嘅第一任老婆。

柯玲玲喺1979年同習近平結婚，1982年兩個人和平分手，結束維持三年喺婚姻關系，兩個人冇仔女。柯玲玲同習近平離婚之後移民英國，而習近平喺1987年同歌唱家彭麗媛喺廈門結婚。

## 論文著作
論文《桑杏東加味治療喉源性咳118例》發表於《實用中醫藥雜志》1996年第三期，畀中國中醫藥學識學術部評為「實用中醫藥優秀論文」。論文《蔡友敬老中醫治療慢性胃痛經驗》發表於《福建中醫藥》1995年第1期，被收錄喺中醫古籍出版社出版嘅《中國中醫藥最新研創大全》一書。論文《淺談整體觀念與辨證施治》發表於1996年9月中國中醫藥出版社出版嘅們臨床治療學研究與應用綜合》一書。論文川11曹障治療78例血管世頭痛療效觀察》發表於《北京中醫》1997年第4期。論文《大熱症論諸厥證淺析》發表於《福建中醫藥》1996年第1期。仲有幾篇論文畀全國性同埋省級學術會議錄用，並多次喺大會宣讀。

## 參考
羅素1000指數

**羅素1000指數**（**Russell 1000 Index**）係羅素3000指數嘅一個股市指數。

## 十大成份股
* 蘋果公司 ()
* 微軟公司 ()
* 亞馬遜公司 ()
* 莊生 ()
* 埃克森美孚 ()
* 摩根大通 ()
* Facebook ()
* 巴郡哈薩威 ()
* 通用電氣 ()
* AT&T ()
（截至2017年3月31號）

## 參考

## 出面網頁
* Russell page on Russell 1000 index
* Russell Indexes
* Russell Investment Group
* Index Construction and Methodology
* Yahoo! Finance page for ^RUI
* Bloomberg page for RIY:IND
中國新歌聲 (搞清楚)

* 中國新歌聲，燦星製作冇咗《The Voice》嘅中國版權後自行推出嘅同類原創節目。
** 中國新歌聲 (第一季)，原名**中國好聲音第五季**，但因版權問題而以全新節目名義播出喺2016年播出。
** 中國新歌聲 (第二季)，喺2017年播出。
茂湛高速公路

（中國高速公路代碼：**G15**）係中國廣東省一高速公路，高速公路上歸瀋海，亦係粵西地區高速公路網嘅緊要部份。

## 工程
呢條高速喺1997年9月18號喐手起，一直到2004年11月26號正式全線通車。

## 出入口同連接嘅道路

類:茂名嘅高速公路
類:湛江嘅高速公路
類:廣東嘅高速公路
獎學金

**獎學金**係種獎金，專門獎啲學業或者其他方面零舍標青嘅學生，幫補讀書使費。

獎學金嘅額度有大有細，細嘅可能一千幾百，象徵意義比較大；大嘅幾萬幾十萬都有，夠畀學費，甚至生活費，令學生可以無經濟壓力之下專心讀書。
中國好聲音 (搞清楚)

**中國好聲音**可以係：
* 中國好聲音，荷蘭Talpa公司旗下電視節目《The Voice》嘅中國版本，2012年由燦星製作引入中國，並喺嗰年開始每年第三季度喺浙江衛視播出。2016年起版權轉入唐德影視旗下，但由於同前製作方燦星製作之間嘅版權糾紛而暫停製作播出，預計第五季節目將喺2017年第三季度喺北京衛視復播。
** 中國好聲音 (第一季)：喺2012年播出。
** 中國好聲音 (第二季)：喺2013年播出。
** 中國好聲音 (第三季)：喺2014年播出。
** 中國好聲音 (第四季)：喺2015年播出。
* 中國新歌聲，燦星製作冇咗《The Voice》嘅中國版權後自行推出嘅同類原創節目。
** 中國新歌聲 (第一季)，原名**中國好聲音第五季**喺2016年播出。
** 中國新歌聲 (第二季)，喺2017年播出。
車士打·班寧頓

（，；）係美國歌手同填詞人，亞利桑拿州鳳凰城人。曾經同篠田賢治等人合作搞過Linkin Park樂隊，2013年至2015年間亦先後做過Dead by Sunrise同Stone Temple Pilots樂隊嘅主唱。

2017年7月20號，佢喺加州洛杉磯嘅帕洛斯弗迪斯莊園住所入面上吊死咗，終年41歲。

## 攷
*
*

類:美國男歌手

類:自殺藝人
渝湛高速公路

（中國高速公路代碼：**粵高速S75**），係中國廣東入面嘅一條高速公路，高速公路上歸蘭海（中國高速公路代碼：**G75**）。佢既係粵西地區高速公路網嘅緊要部份，又係廣東省最西邊嘅高速公路。

條高速公路開通初期嗌**渝湛高速公路**。雖然中國高速公路命名規劃將佢納入咗蘭海高速公路一部分，但廣東段個名重喺度用緊。

呢條高速最西邊嘅粵西站屬廣東同廣西嘅交界。高速公路開通後，一直以嚟，出入口有關卡查車同轉換粵通卡及八桂行卡嘅收費站，不過喺2020年1月1月取消咗省界收費站後，呢個措施亦正式取消。

## 工程
呢條高速喺2003年11月27號喐手起，一直到2005年12月31號正式全線通車。

## 出入口同連接嘅道路

## 攷

類:湛江嘅高速公路
類:廣東嘅高速公路
合山高速公路

（中國高速公路代碼：**G75**），係中國廣西壯族自治區入面嘅一條高速公路，高速公路上歸蘭海。佢既係北海市屬下嘅國家級高速公路，又係中國西南地區同珠江三角洲之間嘅緊要通道。

條高速公路開通初期嗌**渝湛高速公路**，2013年嘅中國高速公路命名規劃將佢納入咗蘭海高速公路一部分。

呢條高速最東邊嘅桂海站屬廣東同廣西嘅交界，出入口有關卡查車同轉換八桂行卡及粵通卡嘅收費站，及有冇越南公民非法入境。

## 工程
呢條高速喺1999年4月7號喐手起，一直到2001年12月26號正式全線通車。

## 出入口同連接嘅道路

類:北海嘅高速公路
類:廣西嘅高速公路
曉母

**曉母**（；中古漢語拼音：**h**eux），係中古漢語聲母，屬喉音，係全清聲母。

## 擬音
因爲大多數嘅漢語、域外方音、對音中，曉母大多發/h/或者/x/，所以學界有兩派擬音，一派擬爲/h/，一派擬爲/x/。

## 上古來源
大部分學者都認爲曉母字來自上古音嘅/h/或/x/音，呢個音喺上古音到中古音嘅演變好穩定。

## 喺粵語嘅演變
曉母大體上喺粵語維持古音，對應嘅粵拼係h，但合口字會轉爲f。喺聲調上，曉母字派陰聲調。有個別字轉零聲母，喺開口細音，休讀jau1，欣讀jan1，喺合口字，滸讀wu2，毀讀wai2。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語嘅h來源自溪、曉、匣三母，f來源自幫、滂、並、溪、曉五母。

## 喺吳語嘅演變
喺吳語，曉母要分洪細，洪音曉母維持古音，對應嘅吳拼係h，細音曉母顎化，對應嘅吳拼係sh。

## 喺普通話嘅演變
普通話同吳語一樣要分洪細，洪音曉母維持古音，對應嘅普拼係h，細音曉母顎化，對應嘅普拼係x。

## 喺日文嘅演變
無論吳音漢音，都讀か行。

## 喺韓文嘅演變
曉母喺韓文維持古音，讀ㅎ。

## 喺越南文嘅演變
曉母喺越南文維持古音，讀h，聲調派陰聲調。

類:中古漢語
王樂義

**王樂義**（；；），山東壽光人，冬暖式蔬菜大棚發明人，依家係山東省壽光市孫家集街道三元朱村黨支部書記。

## 經歷
王樂義喺山東省壽光市孫家集街道三元朱村嘅一個普通家庭出世。1958年響應「上山下鄉」號召，去黑龍江省佳木斯市永安林場做伐木工人。之後被任命做組長，並被送進黨校學習半年。1962年7月回鄉，之後擔任三元朱大隊第一生產隊隊長，並用4年嘅時間將第一生產隊帶到全村尖子嘅位置上。1965年12月加入中國共產黨，並擔任三元朱大隊大隊長。1978年5月，王樂義被確診患直腸癌，並成功咁做咗切除手術。但因肛門改道，腰裡多咗一個糞便袋，終生行動不便。同年秋，三元朱村支部改選，15名黨員一致揀咗王樂義擔任村黨支部書記。

1978年－1980年，王樂義帶領三元朱村全體村民用3年嘅時間，以「東嶺蘋果西嶺桃，南嶺山楂帶葡萄」嘅種植方案，成功提升村內3個低產埠嶺嘅產量，並將全村年人均純收入由原來嘅幾十蚊增長到1200蚊，解決咗村民嘅温飽問題。

1989年頭，王樂義去遼寧瓦房店學習大棚技術。同年10月，王樂義發明冬暖式蔬菜大棚。同年12月24日，三元朱村第一批越冬黃瓜上市，17個大棚平均收入2.7萬蚊。第2年，村內共起咗181個大棚。1990年起，王樂義開始喺全國範圍內推廣大棚蔬菜種植技術，至今已有20多個省市起咗蔬菜大棚，解決咗北方冬季食唔到新鮮蔬菜嘅難題。1991年開始，不斷研發無公害蔬菜種植，引入新品種，種植大棚果樹、花卉，開展無土栽培，種植綠色蔬菜等新技術，令三元朱村嘅蔬菜發展領先全國。1996年，新一代高標準大棚試驗成功。1997年，王樂義睇準國際市場，並喺2001年註冊咗「樂義」牌蔬菜商標，成功將三元朱嘅菜送出國。2002年，王樂義帶頭捐款，起咗總投資120萬蚊嘅「樂義實驗小學」。

1997年開始，王樂義先後當選做中共十五大、十六大、十七大、十八大、十九大代表。2000年4月，王樂義當選做「全國勞動模範」。2015年，王樂義攞到山東省第五屆省長質量獎。

## 註

## 參考
### 引用

### 來源
* 《光明日報》對王樂義的報道

類:濰坊人
有個人

《**有個人**》係香港歌手張學友喺1998年6月至11月錄嘅一張粵語專輯，喺1999年1月推出；專輯由寶麗金唱片公司發行，係張學友個人喺寶麗金時代嘅最後一張粵語專輯。

## 介紹
由於唱片喺新年嘅時候發行，所以唱片公司以賀歲唱片做主打，隨碟送紀念檯曆等物品，喺張學友嘅唱片入面好罕見。唱片以香港樂壇新進音樂人Eric Kwok嘅作品《有個人》做主打，其他派台歌曲重有《我應該》、《寂寞的男人》同《和好不如初》。另外，古裝電視劇「雪山飛狐」主題曲《愛你痛到不知痛》，專輯入面收錄嘅版本係經過幾大幅度修改，加上重新以富現代感編曲後再重新灌錄嘅，呢個版本同原版本嘅效果有一定程度嘅分別。

《有個人》專輯亦某程度上為喺同年上半年開始嘅《友個人99世界巡迴演唱會》造勢，單曲嘅歌詞被認為係張學友同羅美薇相戀到結婚嘅一個寫照。

唱片喺1999年發行，呢年開始，香港流行音樂行業開始咗一個到依家重持續緊嘅青黃不接時代，而張學友呢張唱片發行後，被一啲本地傳媒叫做香港樂壇嘅「良心」，係嗰時為數唔多唔靠外型包裝、唔靠緋聞炒作，剩係靠動人嘅音樂去影響樂迷嘅樂壇巨星。

## 曲目

## 音樂錄像
*有個人
*我應該
*寂寞的男人

## 獎
香港電台十大中文金曲：
*全年最高銷量大碟獎
*金曲：有個人（退出攞獎）

## 參考
噴射引擎

**噴射引擎**係種用噴射高速流體去產生動力嘅引擎，廣泛用喺飛機、巡航導彈同火箭等等機器度。

## 攷
* https://www.pbsaerospace.com/small-turbine-engines
蓋革計數器

**蓋革計數器**係種測量致電離輻射嘅儀器，廣泛用喺放射量測定、核能工業、原子核物理學研究同粒子物理學研究等等範疇度。
熱 (張學友專輯)

《**熱**》（），又叫《**學友熱**》（），係香港歌手張學友出嘅第13張國語專輯。

## 介紹
《學友熱》係張學友成立IOI製作公司後、上華唱片一齊製作嘅首張專輯。呢張專輯入面，張學友開始接觸同運用搖滾、R&B、Hip-Hop等曲風。其中伍佰、周杰倫都有參與作詞作曲。

張學友喺呢張專輯嘅製作入面開始任用台灣新進音樂人小安，佢嘅作品亦成為張學友之後國語歌嘅主要選歌來源。

## 曲目

## 參考
天象儀

**天象儀**係種投影機，裝喺圓頂嘅劇場入面，將影像射上天花板度，多數係為咗展示天文現象或者夜晚嘅星空。

## 出面網頁
*WPD (Worldwide Planetariums Database) 全球天文館數據庫
投影機

**投影機**係種光學儀器，將畫面投射去投影幕度。舊時嘅投影機多數係投影幻燈片，叫幻燈片投影機；而家多數係投影數碼訊號嘅畫面，叫數碼投影機。
投影幕

**投影幕**係用嚟顯示投影機畫面嘅幕，面頭白色又平滑，喺家庭影院、會議室同戲院等等地方都會用，而戲院嘅投影幕通常被叫做**銀幕**或者**大銀幕**。
鬱鐵高速公路

（注意鬱字有傳統白話讀法，讀屈；中國高速公路代碼：**桂高速S21**）係中國廣西壯族自治區嘅一條高速公路，高速公路上歸呼北（中國高速公路代碼：**G59**）。主要橫跨北海鐵山港、合浦同鬱林岑溪、北流、博白。

佢既係廣西高速公路史上第一條用GPS瀝青混合料動態質量監控系統嘅高速公路，又係第一條打造客家文化景觀嘅高速公路，亦係第一條成條高速都用彩色鍍塑鋼護欄板嘅高速公路。

## 工程
呢條高速喺2008年11月18號喐手起，一直到2013年4月2號晏晝全線通車。

## 出入口同連接嘅道路

## 註同攷
;註

;攷

類:北海嘅高速公路
類:鬱林嘅高速公路
類:廣西嘅高速公路
活出生命LIVE演唱會

**活出生命LIVE演唱會**（**Live The Life**）係香港歌手張學友2004年10月5號喺香港會議展覽中心新翼搞嘅一場慈善演唱會，演唱會剩係公演一場，全場爆滿，收入全部捐畀慈善事業。被稱為大中華地區樂壇巨星同實力派歌手代表之一嘅張學友喺演唱會入面分別翻唱嚟自澳洲、台灣，香港嘅流行音樂，而喺加唱部分先至唱返自己原唱嘅歌曲，令成場演唱會最受期待。

## 簡介
呢次演唱會張學友共翻唱咗嚟自20位歌手（樂隊）嘅經典名曲，包括已故台灣歌手鄧麗君嘅但願人長久同好友張國榮嘅《追》，陳百強嘅名曲《等》，亦出現咗當時（2004年）嘅新歌，包括香港歌手古巨基嘅《傷追人》，同楊千嬅嘅《小城大事》。佢亦用唔同嘅風格唱咗台灣歌手周杰倫嘅《星晴》，陶喆嘅《愛很簡單》同張震岳嘅《愛我別走》等歌曲，令人有耳目一新嘅感覺。

演唱會入面張學友以一種另類嘅髮型從暴露畀觀眾嘅後臺出場，透過一層玻璃，觀眾自前排觀眾席入面可以清晰睇到區丁玉等後臺工作人員忙碌嘅場景。而張學友就手攞一個蘋果坐喺一張酒吧凳上面開始佢嘅演唱，並不時喺演唱過程入面食蘋果，據佢所講係因為現場錄音嘅關係，攞住一個蘋果顯得健康，從而消除緊張，而且蘋果可以潤喉，對演唱錄音有幫助。從而，呢次演唱會畀樂迷一個貼近自然，樸實嘅感覺，得到媒體同樂迷嘅贊揚。

## 工作人員
*演唱會監製：歐丁玉
*音樂總監：杜自持
*鼓手：恭碩良

### 翻唱歌手同歌曲（曲目）
#### CD 1
#First of May（原唱：Bee Gees）
#但願人長久（原唱：鄧麗君）
#眼淚（原唱：范曉萱）
#天黑黑（原唱：孫燕姿）
#聽海（原唱：張惠妹）
#約定（原唱：王菲）
#藍月亮（原唱：李克勤）
#天下無雙（原唱：陳奕迅）
#明天我要嫁給你（原唱：周華健）
#瘋了（原唱：林憶蓮）
#傷追人（原唱：古巨基）
#小城大事（原唱：楊千嬅）

#### CD 2
#星晴（原唱：周杰倫）
#愛很簡單（原唱：陶喆）
#愛我別走（原唱：張震岳）
#愛如潮水（原唱：張信哲）
#味道（原唱：辛曉琪）
#等（原唱：陳百強）
#追（電影《金枝玉葉》插曲）（原唱：張國榮）
#情人（原唱：Beyond）
#不老的傳說
#講你知
#我真的受傷了（同王菀之合唱）
#她來聽我的演唱會
#愛是永恆

## 影響
由於演唱會大部分嘅歌都唔係張學友原唱，所以演唱方式同曲風唔同，再加上好多歌曲已經被原唱歌手唱出多年，一早深入人心，以張學友喺樂壇嘅地位，一次過翻唱咁多歌被認為係有一定難度同壓力，行內同行外都普遍認為對佢嚟講係一個挑戰。呢次演唱會成功後，佢更加加深咗喺音樂發燒友心目中嘅影響力。

由於剩係公演一場，喺演唱會舉辦後並冇引起太大嘅轟動，但隨住CD唱片喺香港同台灣發行後，越嚟越多人開始關注呢一場慈善演唱會。好多香港樂評人寫文對演唱會發表唔同嘅評價，多數對張學友嘅翻唱表示認可，但亦有樂評人講出佢喺演唱自己嘅名曲《她來聽我的演唱會》時太過追求完美，反而出現一啲小瑕疵，令首歌有啲唔自然感覺。

香港歌手王菀之亦受到參加呢次演唱會嘅影響，從而步入幕前做咗歌手。之前佢係環球唱片公司旗下嘅一位詞曲作者，冇出現過喺幕前同被媒體曝光，多數觀眾都唔識佢，佢喺2001年幫張學友作過一首國語名曲《我真的受傷了》，當佢喺演唱會入面同張學友合唱後，受到各方關注同一致認同，並喺之後正式做咗環球唱片旗下嘅一名唱作歌手。

演唱會嘅CD同後來發行嘅DVD喺香港、台灣同中國大陸都有好好嘅銷量，甚至喺11年後嘅2014年，呢張唱片都打得入京東商城唱片銷量榜頭10名。唱片重喺2004年年尾攞到IFPI國際唱片協會銷量統計嘅大獎，原本已經完全淡出香港音樂頒獎典禮嘅張學友更破天荒出席當晚嘅頒獎典禮，親身攞獎。

陳慧嫻復出後亦喺2008年2月8號至9號舉行《活出生命II》慈善演唱會，同樣唔少歌曲都唔係陳慧嫻原唱。

## 參考
撲熱息痛

**撲熱息痛**，學名**乙醯胺酚**，係種止痛同退燒藥，多數畀傷風感冒病人食。隻藥若果跟醫生指示嘅份量食係安全嘅，但如果一次過食得太多，就有機會引發肝衰竭。

呢隻藥響香港賣嗰陣叫**必理痛**，臺灣就叫**普拿疼**。
維他命B1

**維他命B1**，學名**硫胺**，係維他命B嘅一種，可以預防腳氣病，其中一個主要來源係米糠。
羧酸

**羧酸**係帶有羧基（–COOH）嘅有機酸，常見嘅包括甲酸（蟻酸）同乙酸（醋酸）。同酯係同分異構物。

## 點整
其實有好多方法嚟整羧酸嘅：

* 用重鉻酸鉀去氧化一級醇、醛
* 加酸水解酯、酰胺
但如果用咗鹼嚟去水解酯、酰胺等，就會出羧酸鹽，要加返啲酸落去嚟整返羧酸出嚟。

## 反應
羧酸可以被人還原成醇，好似乙酸用氫化鋁鋰還原可以出乙醇咁。還原劑可以用氫化鋁鋰（但係唔要掂水）。

渠地亦可以同醇反應出酯，咁叫酯化反應。咁要用濃硫酸做催化劑，同時要回流加熱。

羧酸同三氯化磷會有反應，出酰氯。酰氯係一種好重要嘅有機化合物，可以幫手整酰胺等等嘅羧酸衍生物。

## 直鏈羧酸一覽
下面係直鏈羧酸嘅一覽。由丙酸開始（即係除咗甲酸同乙酸），亦可以歸類做飽和脂肪酸。
芭芭拉威登斯

（；）係法國嘅女歌手，埃羅人。

佢細個喺馬戲團表演過。後嚟喺2016年攞咗青年天才大獎而正式出道。2017年2月3號成立咗自己第一個音樂工作室。

威登斯喺2017年7月19號喺法國西南古爾東一間教堂入面嘅音樂節表演期間突然觸電死咗，終年34歲。

## 攷

類:法國女歌手
類:猝死者
海上花

《**海上花**》（***Flowers of Shanghai***）係1998年臺灣電影，由侯孝賢執導，梁朝偉、羽田美智子、李嘉欣、劉嘉玲、高捷主演，故仔背景係清末嘅上海英國租界。
當我想起你

**當我想起你**可以係：

* 當我想起你 (陳百強專輯)，陳百強1986年專輯。
* 當我想起你 (張學友EP)，張學友2000年EP。
當我想起你 (張學友EP)

《**當我想起你**》，係張學友嘅音樂專輯，喺2000年7月推出。專輯收錄咗迪士尼卡通電影《恐龍世紀》主題曲，並分別錄製做粵語、國語同英語3個版本。

## 曲目

## 專輯派台歌曲成績

## 獎
* 2000年勁歌金曲第三季季選──愛下去
*第7屆全球華語音樂榜中榜
** 中文TOP20金曲──當我想起你
維多港

**維多港**（**Victor Harbor**），或者譯**維克多港**，係澳洲南澳洲富勞里友半島一個城鎮同海港，喺阿地利南面80公里，人口約莫有1萬。
富勞里友半島

**富勞里友半島**（**Fleurieu Peninsula**）係澳洲南澳洲一個半島，喺阿地利南面，個名係紀念發現呢度嘅法國探險家富勞里友。

類:大洋洲半島
馬維力卡拉

（；），或者譯**馬韋利克卡拉**，係印度基拉拉邦南部一個城鎮，人口約莫有2.8萬。
眼鏡妹

**眼鏡妹**（日文：**眼鏡娘**）係日本動畫同漫畫嘅行話，專指戴住眼鏡嘅女仔角色，通常性格比較文靜好學。
我阿爸甘地

《**我阿爸甘地**》（***Gandhi, My Father***）係2007年印度波里活電影，喺南非同印度攞景，故仔係用印度國父甘地個仔嘅角度去講述甘地嘅事跡。
馬拉浦南

**馬拉浦南**（**Malappuram**），或者譯**馬拉普蘭**，係印度基拉拉邦中部一個城鎮，人口約莫有10萬。
江原道 (大朝鮮國)

**江原道**係大朝鮮國一個道級政區，個名嚟自江陵同原州，首府係原州。

日屬朝鮮時期，江原道範圍稍為唔同，到韓戰後，江原道畀北韓同南韓分成兩半。

## 睇埋
*江原道 (南韓)
*江原道 (北韓)
*江原道 (日屬朝鮮)
賽巴巴

**賽巴巴**（**Sai Baba of Shirdi**，）係印度嘅一位聖人，曾經行過唔少神蹟，同時畀印度教同伊斯蘭教尊崇。
首都圈電鐵

**首都圈電鐵**（）係南韓首爾嘅地下鐵系統，1974年通車，家下有20條線。

## 路綫

*首都圈電鐵1號線
*首都圈電鐵2號線
*首都圈電鐵3號線
*首都圈電鐵4號線
*首都圈電鐵5號線
*首都圈電鐵6號線
*首都圈電鐵7號線
*首都圈電鐵8號線
*首都圈電鐵9號線
*仁川國際機場鐵道
*首都圈電鐵京義·中央線
*首都圈電鐵京春線
*首都圈電鐵京江線
*首都圈電鐵水仁·盆唐線
*新盆唐線

## 出面網頁

*     

類:首爾交通
挪威廣播公司

**挪威廣播公司**（**NRK**）係挪威國營公共廣播機構，亦係全國最大傳媒，1924年開張，家陣提供電臺同電視廣播。
三北高速公路

（中國高速公路代碼：**桂高速S31**）係中國廣西壯族自治區嘅一條高速公路，主要橫跨北海、欽州、來賓、貴港同柳州五個城市。但部分高速公路嘅代碼歸屬都唔一樣，其中：
*石灣站⇄十字路站：蘭海（中國高速公路代碼：**G75**）。
*十字路站⇄北海站：柳北（中國高速公路代碼：**G72<small>12</small>**）。
*洛滿站⇄武宣南站：柳北（中國高速公路代碼：**G72<small>12</small>**）。
*武宣南站⇄石龍東站：武平（中國高速公路代碼：**桂高速S52**）。
*洛滿西站⇄洛滿站：汕昆（中國高速公路代碼：**G78**）。
*石龍東站⇄石灣站：柳北（中國高速公路代碼：**G72<small>12</small>**）。

## 工程
條高速分開咗兩橛起好：
*十字路⇄北海：1999年1月喐手起，2000年8月19號通車。
*石灣⇄十字路：1999年1月喐手起，2000年11月12號通車。
*三江⇄柳州：2009年9月25號喐手起，2017年1月18號通車
*柳州⇄武宣：2012年10月16號喐手起，2015年12月29號通車。
*宜柳高速南環段：2004年4月喐手起，2006年10月17號通車。
*貴港⇄合浦：2011年12月29號喐手起，2017年10月17號通車。

## 出入口同連接嘅道路

## 攷

類:柳州嘅高速公路
類:貴港嘅高速公路
類:北海嘅高速公路
類:來賓嘅高速公路
類:廣西嘅高速公路
南北高速公路

**南北高速公路**可以係：
*南北高速公路 (廣西)：喺中國廣西。
*南北高速公路 (越南)：喺越南東邊近海邊。
*南北高速公路 (星加坡)：喺星加坡中間。
阿卡普高

**阿卡普高**（）係墨西哥嘅主要港口城市，亦係格雷羅州最大城，住咗69萬人。
澳洲內陸

**澳洲內陸**（）係澳洲嘅內陸地區，除咗維省之外，澳洲本土各州都有地方屬於澳洲內陸範圍。澳洲內陸氣候比較乾燥，多數都係草原同荒漠，出名景點主要有烏魯魯。
烏魯魯

**烏魯魯**（），舊時又叫**艾爾斯岩**或者**艾爾斯石**（），係澳洲北領地內陸地區嘅一嚿巨石，係成個地球最大嚿嘅石，皆因泥沙有比較多鐵，所以色水帶紅。
銀海

**銀海**可以係：
* 銀海區：中國廣西北海一區。
* 銀海工業區：中國廣東深圳一工業區。
* 銀海站：深圳地鐵3號綫（龍崗綫）嘅車站。
## 類似名
* 一號銀海：香港九龍大角嘴嘅私人住宅屋苑。
加拿大地盾

**加拿大地盾**（）係加拿大東部、中部同北部嘅地盾，喺前寒武紀形成，面積約莫800萬平方公里，主面係火成岩。
欽北高速公路

（注意欽字有當地傳統讀法，讀「堪」；中國高速公路代碼：**G75**），係中國廣西壯族自治區入面嘅一條高速公路，主要橫跨北海銀海區同合浦、欽州欽南區。其中十字路站到北海站屬柳北（中國高速公路代碼：**G72<small>12</small>**）同三北（中國高速公路代碼：**桂高速S31**）嘅一部分。

## 工程
條高速分開咗兩橛起好：
*欽州⇄石灣：1998年1月喐手起，1999年10月通車。
*十字路⇄北海：1999年1月喐手起，2000年8月通車。
*石灣⇄十字路：1999年1月喐手起，2000年11月通車。

## 出入口同連接嘅道路

## 攷

類:欽州嘅高速公路
類:北海嘅高速公路
類:廣西嘅高速公路
南匯

**南匯**係中國上海舊地名，大清雍正四年（1726年）建**南匯縣**，屬江蘇，1958年改屬上海，2001年改制做**南匯區**，2009年畀浦東新區吞併咗。

類:浦東新區
赫拉特

**赫拉特**（）係阿富汗西部嘅城市，赫拉特省省會，亦係全國第三大城，住咗44萬人。呢座城喺古時已經係中亞嘅重要貿易樞紐。
喀什米爾

**喀什米爾**（）係印度次大陸嘅北部地區，而家主要由印度控制住南部大部分地區，巴基斯坦控制住北部，另外東北部嘅地方由中華人民共和國控制住。
地圖學

**地圖學**（ | ）係地理學嘅其中一個分支，主要研究地圖嘅理論、編製技術同應用方法。舊時地圖要用紙筆畫，依家用電腦就搞掂。
法蘭德斯

**法蘭德斯**（；）係比利時北半部嘅地區，嗰度嘅人用荷蘭文，同比利時南半部嘅法文區相對。
基爾運河

**基爾運河**（）係德國舒勒斯維－荷斯泰因嘅一條運河，長98公里，連接北海同波羅的海。
馬拉喀什

**馬拉喀什**（，），又叫**馬拉柯什**，喺北非摩洛哥西南部一個城市，坐落喺摩洛哥嘅阿特拉斯山腳下，亦都叫做「南方珍珠」。馬拉喀什係柏柏爾語，解「上帝嘅故鄉」。

馬拉喀什有摩洛哥最大嘅柏柏爾人市場，亦都有成個非洲最繁忙嘅廣場。馬拉喀什嘅皮革業都好出名。

## 政區
同好多北非城市相似，馬拉喀什都有兩個主要嘅分區：老城區同埋新城。

* 老城區（）
** *Casbah*
** 猶太人區（）
* 新城區
** Guéliz
** Hivernage
** Semlalia
** Daudiate

新城區同埋舊城區有城牆隔著。

## 人口
官方公布嘅居民數目係45萬，但係其實有差唔多1百萬人，主要係柏柏爾人。喺摩洛哥獨立之前，馬拉喀什亦有好多法國人住喺嗰度，但喺獨立後，得返幾千個法國人繼續留低喺度。

## 歷史
城市喺1062年穆拉比特王朝時期建立。穆萊·伊斯梅爾統治之前馬拉喀什係摩洛哥嘅首都。後嚟，佢嘅孫又將首都從梅克内斯轉返去馬拉喀什。

## 相

File:Morocco street food.jpg|馬拉喀什嘅市場
File:MoroccoMarrakech KoutoubiaMosqueTop.jpg|庫圖比亞清真寺
麥卡托投影法

**麥卡托投影法**（）係種地圖投影嘅方法，將世界地圖畫落一個長方形度，每條經線同緯線都係平行嘅直線，不過就將高緯度嘅地區放大咗。
欽防高速公路

（注意欽字有當地傳統讀法，讀「堪」；中國高速公路代碼：**G75**／**G75<small>11</small>**／**S75<small>12</small>**；），係中國廣西壯族自治區入面嘅一條高速公路，高速公路上歸蘭海。佢既係出入欽州同防城港嘅緊要通道，又係出入防城港同越南邊境嘅緊要通道。

喺防城港支綫近越南邊境一帶附近嘅收費站（防城站同防城港站），好多時都有差人同邊防部隊專查有冇從越南嚟啲人蛇。

## 工程
呢條高速喺1994年1月8號喐手起，一直到1997年10月28號正式全線通車。

## 出入口同連接嘅道路

## 註同攷
;註

;攷

類:欽州嘅高速公路
類:防城港嘅高速公路
類:廣西嘅高速公路
麥凱程

**麥凱程**（，）係香港男藝人，曾經係無綫電視經理人合約藝員。

## 簡歷
麥凱程自細喺法國長大，攞到大學碩士（國際商業）。2016年參加《香港先生選舉》，入到最後十強，輸咗後就入無綫電視，讀3個月嘅2016-17年度演藝進修班。

2017年，麥凱程參與無綫電視旗下嘅其中一個面書專頁「See See TVB」入面一段叫「Lady CEO - 劉心悠（SumYau Liu）女神降臨」嘅短片，佢嘅搞笑演技畀網民留意。

## 演出
### [[電視劇]]（[[無綫電視]]）

### 網劇（[[big big channel]]）

### 綜藝節目（[[無綫電視]]）

### 網上節目（[[big big channel]]）

## 參考

## 出面網頁
* 
* 
*  - Fan Page
* 2016香港先生選舉檔案 - 2. 麥凱程

類:前無綫電視男藝員
See See TVB

**See See TVB**係香港無綫電視旗下其中一個面書專頁，喺2016年10月開張，發佈嘅內容主要係惡搞無綫電視嘅節目，性質有啲係黑紙旗下嘅毛記電視，而佢個名本身都係惡搞網民對無綫電視嘅蔑稱「CCTVB」。

See See TVB推出初期，無綫電視完全無幫佢做過宣傳，而專頁亦無提過同無綫電視有無關係。但係因為專頁次次都搵到無綫電視藝員參演，嗰時網民都大概估到幕後搞手就係無綫電視。之後傳媒亦踢爆專頁係由無綫電視旗下嘅「無記網」公司營運。不過要去到2017年6月，無綫電視準備推出Big Big Channel嗰陣，先至正式承認同See See TVB嘅關係。然而個Facebook專頁同個人網站，除咗招人嘅貼文留嘅電郵地址係屬於tvb.com.hk之外，仲未有標住任何連去無綫電視嘅連結或者標誌。

2022年4月20日，See See TVB 改咗名做 See Saw 先，主要播放聲夢傳奇1、2同埋TVB劇集嘅花絮。

## 參考
*【唔係CCTVB咩？】大台自嘲See See TVB 年輕化救亡 
*「see see TVB」專頁 大台fb玩自嘲

## 註

## 出面網頁
*
*

__INDEX__
長排頭

**長排頭**係香港新界東北沙頭角一帶嘅岬角，近住鴨洲海，同附近嘅長石嘴、三個嘴、企山嘴、亞公嘴組成「沙頭角五嘴」。
直門頭

**直門頭**，又叫**直門**，係香港新界東北印洲塘嘅海峽，喺娥眉洲同往灣洲之間。
竹篙灣嘴

**竹篙灣嘴**，又寫做**竹篙灣咀**，係香港新界大嶼山竹篙灣一個海角，自從起香港迪士尼樂園填海後，海角經已變咗內陸，位置約莫係迪士尼樂園公共運輸交匯處。
串螺角嘴

**串螺角嘴**，又寫做**串螺角咀**，係香港新界西貢北海下灣一個海角，同響螺角嘴合稱「雙螺角灣」。
娥眉灣

**娥眉灣**係香港新界東北娥眉洲嘅海灣，喺個島北面，三面環山，係香港其中一個玩浮潛嘅熱門地方。
葉家泓

**葉家泓**（**Choco IP**，）係香港無綫電視基本藝人合約男藝員，曾經喺2010年度香港先生競選攞咗亞軍。佢2005年喺香港潮陽小學下午校度畢業，之後喺東華三院辛亥年總理中學讀到2010年中五畢業。葉家泓除咗做演員，仲係一個游泳教練同泳池救生員。另外亦都喺一間叫Inspiration Leather Artwork嘅工藝室幫手教整皮革。

## 攷

## 出面網頁
* 
* 

類:無綫電視男藝員
類:香港先生
類:祖籍花縣
家泓
香港仔海峽

**香港仔海峽**係香港香港島黃竹坑南朗山同鴨脷洲之間嘅海峽，而家係香港仔南避風塘一部份。
德己利士礁

**德己利士礁**係香港新界離島區嘅島，喺小交椅洲同交椅洲之間，島上無人住。
獅地山

**獅地山**，香港山仔之一，喺新界東北，丹竹坑老圍以南嘅山，丹竹坑西面，英文叫**Duke Hill**，又按音轉寫為**Sze Tei Shan**。山高近六十米。丹山河喺佢北面過，龍山隧道喺佢東南地底穿過。

山英文Duke，即係公爵。

## 攷
*
東博寮海峽

**東博寮海峽**係香港香港島西南同南丫島東北之間嘅海峽，西北連住維多利亞港同硫磺海峽，東南連住南中國海。
## 睇埋
*西博寮海峽
西博寮海峽

**西博寮海峽**係香港坪洲、喜靈洲、長洲東北同南丫島西南之間嘅海峽，西北連住維多利亞港同汲水門，東南連住南中國海。
## 睇埋
*東博寮海峽
肯星頓宮

**肯星頓宮**係英國倫敦肯星頓一座皇宮，而家住客包括劍橋公爵威廉王子同夫人嘉芙蓮；告羅士打公爵理察王子伉儷；根德公爵愛德華親王伉儷同埋根德米高王子伉儷。

類:肯辛頓-車路士區
類:倫敦建築物
馬德里王宮

**馬德里王宮**係西班牙馬德里一座皇宮，不過國王菲臘六世同王室成員並唔住喺度，只係用佢搞官方活動。
美景宮

**美景宮**係奧地利維也納一座舊皇宮，做過哈布斯堡歐根親王嘅王宮，之後畀瑪利亞杜麗莎買咗。
匣母

**匣母**（；中古漢語拼音：**gh**rap），係中古漢語聲母，屬喉音，係全濁聲母。

## 擬音
因爲大多數嘅漢語、域外方音、對音中，匣母大多發/ɦ/或者/ɣ/，所以學界有兩派擬音，一派擬爲/ɦ/，一派擬爲/ɣ/。

## 上古來源
大部分學者都認爲匣母字來自上古音嘅/ɦ/或/ɣ/音，呢個音喺上古音到中古音嘅演變好穩定。

## 喺粵語嘅演變
匣母喺標準粵語清化，聲調派陽聲調。開口呼繼續係喉音，對應嘅粵拼係h，對應嘅古音係開口洪音字，而齊齒呼、合口呼變零聲母，對應古音，讀j嘅係開口細音字，讀w嘅係合口字，不過有合口字晃讀fong2，乎讀fu4，唔讀零聲母。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語嘅h來源自溪、曉、匣三母，零聲母來源自喻（云、以）、影、匣、疑、溪、日六母。

## 喺吳語嘅演變
喺吳語，匣母要分洪細，洪音開口呼匣母維持古音，對應嘅吳拼係gh，合口呼同細音變零聲母。

## 喺普通話嘅演變
普通話同吳語一樣分洪細，但佢清化咗，洪音讀清化喉音，對應嘅普拼係h，細音係顎化音，對應嘅普拼係x。

## 喺日文嘅演變
喺日文，吳音讀が行，漢音讀か行。

## 喺韓文嘅演變
匣母喺韓文清化，讀ㅎ。

## 喺越南文嘅演變
匣母喺越南文清化，讀h，但聲調派陽聲調。

類:中古漢語
熱帶風暴洛克 (2017年)

**熱帶風暴洛克**（，國際編號：**1707**，聯合颱風警報中心：**10W**）係2017年太平洋颱風季第7個被命名嘅熱帶氣旋。

呢個熱帶氣旋喺2017年7月23號朝早以熱帶風暴強度直撲香港，響西貢半島登陸，香港天文台嗰時發出八號烈風或暴風信號，但皆因風暴吹襲期間香港8個參考自動氣象站連強風都錄唔到，即係連三號強風信號都遠遠唔達標，引起一啲市民批評天文台掛波掛得太鬆手。
颱風洛克

**颱風洛克**係太平洋颱風季嘅熱帶氣旋名。「洛克」呢個名由美國提供，係馬里亞納群島查莫洛人嘅男人名。

颱風洛克可以係：
*強烈熱帶風暴洛克 (2005年)
*颱風洛克 (2011年)
*熱帶風暴洛克 (2017年)
陳國靖

**陳國靖**（，）係前香港無綫電視經理人藝員，前組合Gentlemen嘅成員，同埋《超級巨聲3》嘅參賽者。

## 簡歷
陳國靖喺香港出世同長大。2011年喺無綫電視報名參加《超級巨聲3》），成為10號參賽者，比賽後加入無綫電視，直接至2017年12月1號離開。

## 演出
### 電視節目（[[無線電視]]）
*2011年：《超級巨聲3》參賽者

## 出面網頁
* 
* 
*
上海市第一百貨商店

**上海市第一百貨商店**係中國上海黃浦區一間百貨公司。前身係1934年大新公司喺上海開嘅分店，1936年正式開張，係嗰時遠東最大間嘅百貨公司。中共建政後執笠，1953年由國營嘅上海市第一百貨商店佔用到而家。
凱撒電影獎

**凱撒電影獎**（），簡稱**凱撒獎**，係法國每年搞嘅國家電影獎，1976年開始頒，地位同美國奧斯卡獎似。
賀夫堡

**賀夫堡**係奧地利維也納一座舊皇宮，做過哈布斯堡奧匈帝國嘅冬宮，依家係奧地利總統官邸。
法蘭西島區域快鐵

**法蘭西島區域快鐵**（），係法國法蘭西島大區嘅鐵路系統，服務巴黎同週邊地區，1969年通車，而家有5條線。
神戶機場

（），係日本兵庫縣神戶嘅機場，2006年起好，同關西國際機場、大阪國際機場夾埋做近畿地方三大機場。
國父

**國父**係對一個國嘅政權奠基者嘅尊稱，有啲係政府頒定嘅，譬如中華民國國父孫中山、馬來西亞國父東姑阿都拉曼；有啲係民間約定俗成嘅，譬如美國國父華盛頓、越南社會主義共和國國父胡志明；重有啲係民間有啲人有傾向但係有爭議嘅，譬如畀一啲人當做中華人民共和國國父嘅毛澤東。

響唐文習慣上，如果齋講「國父」兩隻字而唔提國名，多數都係指中華民國國父孫中山。
戲曲

**戲曲**係中華文化嘅傳統戲劇，早喺漢代之前已經有，喺宋代開始有比較大嘅發展，元代去到鼎盛時期。

中國各地都發展出自己地方特色嘅戲曲，呢啲戲曲又叫做**地方戲**。地方戲具有地方特色，以當地嘅方言演唱，具有鄉土色彩。地方戲可以表現到一個地方嘅傳統文化、習俗，喺某個地方流行嘅戲劇，例如黃梅戲、粵劇、越劇、川劇、潮劇、晉劇、豫劇、評劇、淮劇、京劇等。以粵劇做例子，粵劇用粵語唱，具有廣東省城鄉土特色，表現到粵語地區嘅傳統文化、習俗，亦都喺講粵語嘅地方流行。

## 分類
比較出名嘅戲曲包括：
*京劇
*粵劇
*川劇
*越劇
*豫劇
*  京劇

## 參考
王悅

**王悅**可以係：
* 王悅 (佛山)（2009～2011），佛山公民，外號小悅悅
* 王悅 (北京)（1995～），中國女演員，北京人
* 王悅 (青島)（1989～），中國畫家，山東青島人
* 王悅 (瀋陽)（1987～），中國女演員，遼寧瀋陽人
南北高速公路 (廣西)

（中國高速公路代碼：**G75**），係中國廣西壯族自治區入面嘅一條高速公路，高速公路上歸蘭海。佢係連接南寧到北海之間嘅高速公路之一，但終點凈去到欽州南間村。

初期那馬北站到玉洞西站屬呢條高速嘅一部分，後嚟南寧環城高速開通後而摱到南寧環城高速入面。

## 工程
呢條高速分開咗兩橛起好：
*南間⇄那馬：1996年7月喐手起，1998年6月13號全線通車。
*那馬⇄南寧：1996年10月喐手起，1998年12月8號全線通車。

## 出入口同連接嘅道路

## 註同攷
;註

;攷

類:欽州嘅高速公路
類:南寧嘅高速公路
類:廣西嘅高速公路
濰城區

**濰城區**（濰讀維，）係中國山東濰坊一個市轄區，總面積290平方公里，人口37萬。
梁山

**梁山**係中國山東濟寧一個縣，總面積963平方公里，人口74萬9千8百人。

## 氣候

## 參考
馬里 (搞清楚)

**馬里**可以指：
* 馬里，西非國家
* 馬里帝國
* 馬里聯邦
* 馬里埃爾共和國
* 馬里蘇維埃社會主義自治共和國
* 馬里 (敘利亞)（Mari）
* 馬里 (蘇格蘭行政區)（Moray）
* Mali (GPU)
* 馬里 (黑河市委書記)（1963－），黑龍江東寧人，曾任黑河市市長，現任中共黑河市委書記
熱 (搞清楚)

**[[熱]]**最常見意思係熱量，重可以指：
*熱能
*熱氣，中醫概念
*熱河嘅簡稱
*熱 (張學友專輯)，張學友嘅國語專輯
精母

**精母**（；中古漢語拼音：**c**ieng），係中古漢語聲母，屬齒音中嘅齒頭音，屬精組，係全清聲母。

## 擬音
因爲大多數嘅漢語、域外方音、對音中，精母大多發/t͡s/，所以學界一致擬爲/t͡s/。

## 上古來源
大部分學者都認爲精母字來自上古音嘅/t͡s/音，呢個音喺上古音到中古音嘅演變好穩定。亦有學者認為複輔音/st/都係佢嘅來源。

## 喺粵語嘅演變
精母喺標準粵語存古，聲調派陰聲調，對應嘅粵拼係z。

下面係一啲例字嘅古今音對比，第一欄例字，第二欄中古音（切韻），第三欄現代粵音：

對於會分平捲脷嘅粵語，精母屬平脷音，粵語嘅平捲分法係濟南型。喺吳川話，精母讀d（），同捲脷音嘅z（）相對；喺梧州話，精母讀z（），同捲脷音嘅zh（）相對。

調返轉頭，現代粵語嘅z來源自中古音嘅知、澄、從、章、莊、精、俟、邪、崇九母。

## 喺吳語嘅演變
精母喺吳語存古，對應嘅吳拼係ts，標準吳語分尖團音，精母屬尖音。

## 喺普通話嘅演變
精母喺普通話要分洪細，唔分尖團，洪音存古，對應嘅普拼係z，細音歸入團音，對應嘅普拼係j。

## 喺日文嘅演變
無論吳音漢音，都讀さ行。

## 喺韓文嘅演變
精母喺韓文存古，讀ㅈ。

## 喺越南文嘅演變
精母喺越南文變t，聲調派陰聲調。

類:中古漢語
亨利三世

**亨利三世**可以係：
*亨利三世 (英倫)
*亨利三世 (法國)
*亨利三世 (神聖羅馬帝國)
市中區

**市中區**可以係：
*市中區 (濟南)
*市中區 (棗莊)
*市中區 (內江)
*市中區 (樂山)
合那高速公路

（中國高速公路代碼：**桂高速S60**；；）係中國廣西壯族自治區嘅一條高速公路，由靖那、崇靖、及欽崇呢三條高速組成，主要橫跨欽州、防城港、崇左、百色呢啲地方。

佢亦係近越南邊境一高速公路，不過喺羅白服務區好多時出現亂收費現象。尤其喺崇左、百色近越南邊境啲出入口及最西北邊嘅那桑站，出入口有好嚴格嘅把守，專門做關卡查車及睇下有冇喺越南嚟啲人蛇。

另外，喺那桑站屬廣西同雲南嘅交界，出入口有轉換八桂行卡及雲通卡嘅收費站。

## 工程
呢條高速分開咗三橛起好：
*靖西⇄那桑（靖那高速段）：2011年4月28號喐手起，2014年12月16號全線通車。
*崇左⇄靖西（崇靖高速段）：2013年4月1號喐手起，2016年5月30號全線通車。
*欽州⇄崇左（欽崇高速段）：2008年11月24號喐手起，2012年12月31號全線通車。

## 出入口同連接嘅道路

## 攷

類:欽州嘅高速公路
類:防城港嘅高速公路
類:崇左嘅高速公路
類:百色嘅高速公路
類:廣西嘅高速公路
萊州

**萊州**可以係：
*萊州 (山東)，中國山東煙臺一個市
*萊州 (越南)，越南一個省
林千渟

**林千渟**，原名**林婷**（，），係香港模特兒同演員，曾經係種星堂嘅模特兒。

## 背景
林婷有一個家姐一個妹，由細到大都同屋企人住喺黃埔花園，2005年至2015年曾經喺德蘭中學同文學院讀書，喺2015年出道成為種星堂旗下模特兒，主要拍攝廣告，同年做咗「第四代邦民女」三位成員其中一位而開始多人留意，2016年至2018年更做咗唯一一個留低嘅第四代「邦民女」（另外兩位係黎紀君、伍倩彤）。2017年，公司建議佢試吓參與幕前工作，加上 ViuTV 打算搵佢拍攝一個有關工作假期嘅節目，需要喺台灣生活半年同感受生活。但因為拍攝時間好長，又撞咗其他工作檔期，所以再問有無興趣主持另一個電視節目《入住請敲門》，結果就變成真正藝人。起初《入住請敲門》無任何劇本同背景資料，只可靠自己臨場發揮，所以播出之後觀眾反應麻麻。

2018年，林婷繼續幫ViuTV主持《入住請敲門2》，不過製作模式改變令佢多咗人識，同畀觀眾讚表現進步咗；2019年拍咗自己第一套電視劇《理想國》，完成兒時夢想之餘，重發現自己原來好鍾意做戲，所以決定之後向呢方面發展，希望將鍾意嘅工作所帶嚟嘅快樂，分享畀身邊人知，亦都加入古天樂嗰間（One Cool Jam Cast），同修讀戲劇課程。2021年10月，佢改用新藝名**林千渟**。

## 演出
### 節目主持（[[ViuTV]]）
*2017年：《入住請敲門》
*2018年：《入住請敲門2》
*2019年：《入住請敲門4》
*2020年：《今晚瞓酒店》
*2026年：《入住請敲門V》

### 節目主持（[[香港電台]]）
*2020年：《環保身開始》

### 電視節目（[[ViuTV]]）
*2020年：《辣伙頭·開火》（第2集「星級食客」）
*2022年：《七福星》（第10集嘉賓）

### 電視劇（[[ViuTV]]）
*2019年：《理想國》 飾 Angel（單元《沒有悲傷的世界》）
*2026年：《存酒人》飾 佩詩（第9集）

### 電視劇（[[港台電視]]）
*2022年：《競爭之合謀有罪》 飾 岑嘉寶（Nicole）

### 電影
*2022年：《猛鬼3寶》 飾 阿芳
*2023年：《失衡凶間之惡念之最 — 要命的溫柔》 飾 小木
*2023年：《我們的十八歲》 飾 Elaine
*2023年：《不日成婚2》 飾 婚禮策劃師
*2024年：《填詞L》 飾 Betty
*未上畫：《惡行之外》

### 音樂錄像
*2019年：Pandora - 好結局
*2020年：應智越 - 冰原
*2021年：黃凱逸 - 沒什麼
*2021年：Serrini - 我在流浮山滴眼水.jpg
*2021年：洪嘉豪 - 主角光環
*2022年：陳健安 - 厭惡物圖鑑
*2022年：Zpecial - Not the One（Neither of Us）
*2023年：柳應廷 - JM單身9

### 電台節目
*2018、2019年：好大個網《恐怖在線》 - 第2539、2900集嘉賓

### 廣告

#### 2015年
* 邦民日本財務「MEGA EASY 易到極」

#### 2016年
*邦民日本財務「易到極貸款 - BACK YOU UP 貸款 隨時隨地都得」
*邦民日本財務「易到極貸款 - BACK YOU UP 貸款至簡單」
*臂粒消無瑕膏

#### 2017年
* 邦民日本財務「易到極貸款 - 外賣仔葛民輝」
* 邦民日本財務「易到極貸款 - 戲痴葛民輝」
* 邦民日本財務「易到極貸款 - 冇腳雀仔」
* 魚蛋廣告

#### 2018年
* 邦民日本財務「易到極貸款 - BACK YOU UP 貸款更快更易」
* 邦民日本財務「易到極貸款 - BACK YOU UP 貸款 更輕鬆自在」
* 邦民日本財務「易到極貸款 - BACK YOU UP 衝破時空限制」
* 邦民日本財務「全新客戶成功貸款 - 火星葛」
* 邦民日本財務「全新客戶成功貸款 - 阿葛仆到去借錢」
* 邦民日本財務「全新客戶成功貸款 - BACK 搵錢少葛民輝 UP」
* 邦民日本財務「貸款現金獎$500 / $1000 - 走火警指揮」
* 邦民日本財務「貸款過數無時限」
* 「MCO 納米卸粧液 - 皮膚變差 因為你唔識得徹底卸粧」
#### 2019年
* Gene Skin「[Gene × 林婷] 美容實習生系列 一 / 二 / 三」
* 淳。茶舍「怡茶 - 洋甘菊加香蜂草助你紓壓放鬆！」
#### 2020年
* Häagen-Dazs（香港）「My Realicious Summer - 浸住食 Häagen-Dazs™️ 全新盛夏口味」
* Häagen-Dazs（香港）「My Realicious Summer - 攬住食 Häagen-Dazs™️ 全新盛夏口味」
* Häagen-Dazs（香港）「My Realicious Summer - 拍住食 Häagen-Dazs™️ 全新盛夏口味」
* 中國建設銀行（亞洲）「e 賬戶服務」
* 中國建設銀行（亞洲）「e 賬戶開戶示範」

## 參考資料

## 出面網頁
*
*
*
趙兆

**趙兆**（；；；），係中國大陸音樂製作人，喺中央音樂學院畢業。

## 生平
2011年，趙兆同王平久一齊寫公益歌曲《平凡的良心》，趙兆負責作曲。2014年6月，憑住音樂作品《風吹麥浪》攞到第25屆金曲獎「最佳編曲人獎」。

## 作品
《北京祝福你》

## 綜藝
《乘風破浪的姐姐》

## 獎
*湖南省神童杯鋼琴比賽第3名

## 參考

類:中國音樂製作人
類:中央音樂學院舊生
類:長沙人
兆